Nərgiz Paşayeva iş yerindən danışdı\n01:36 27 Yanvar 2015\nRusiyanın qabaqcıl təhsil ocaqlarından biri - M.V.Lomonosov adına Moskva Dövlət Universiteti (MDU) 260 illik yubileyini qeyd edir. Yanvarın 26-da bu əlamətdar hadisə münasibətilə Universitetin akt salonunda təntənəli iclas keçirilib. İclasda Azərbaycan Milli Elmlər Akademiyasının müxbir üzvü, filologiya elmləri doktoru Nərgiz Paşayeva M.V.Lomonosov adına Moskva Dövlət Universitetinin Bakı filialının yaradılması və inkişafında, Rusiyanın bu qabaqcıl ali məktəbi ilə səmərəli əməkdaşlığın qurulmasında görkəmli xidmətlərinə görə MDU-nun Fəxri professoru diplomuna layiq görülüb.\nDiplomu MDU-nun rektoru Viktor Sadovniçiy təqdim edib. Lomonosov adına Moskva Dövlət Universitetinin Bakı filialının rektoru, professor Nərgiz Paşayevaya yüksək ada görə MDU-nun rəhbərliyinə və kollektivinə dərin təşəkkürünü bildirərək qeyd edib ki, 260 il ərzində universitet böyük və şərəfli yol keçib, əsrlərin və zamanın sonsuz keşməkeşində heç vaxt geri çəkilməyib, məğlub olmayıb.\nO deyib: “Moskva universitetinin kollektivi əmin ola bilər ki, gəncliyin və müdrikliyin, ənənələrin və müasirliyin, oxşarlığın və müxtəlifliyin, mədəniyyətlərin dialoqunun, humanizm, sülh və ədalət ideallarının birləşdiyi bilik məbədinə qulluq edirlər. Çünki universitetlər əbədidir, qalan nə var isə tarixin böyük və kiçik epizodlarıdır”.\nNərgiz Paşayeva MDU-nun Bakı filialında çalışan moskvalı müəllimlərə dərin təşəkkürünü bildirib və filialın kollektivi adından Moskva universitetini təbrik edib.\nTəntənəli tədbirdə Rusiya Prezidenti Vladimir Putinin yubiley münasibətilə universitetə təbrik məktubu oxunub, qonaqlara universitetin tarixindən bəhs edən teatrlaşdırılmış səhnələr təqdim edilib, elmi nailiyyətlərə görə Lomonosov və Şuvalov mükafatları, habelə MDU-nun fəxri professoru diplomları ilə təltiflər olub.\nQeyd edək ki, MDU 1755-ci ildə imperatriça Yekaterina Petrovnanın fərmanı əsasında yaradılıb. İlk gündən ali təhsil ocağı qabaqcıl elmi ideyaların daşıyıcısına çevrilib. Hazırda universitetin 41 fakültəsi və 15 elmi-tədqiqat institutu var. MDU-nun rektoru vəzifəsində 1992-ci ildən fizika-riyaziyyat elmləri doktoru, akademik Viktor Sadovniçiy çalışır. MDU-nun Rusiyada və xarici ölkələrdə fəaliyyət göstərən 5 filialında 80-dən çox ölkənin nümayəndəsi təhsil alır. Belə filiallardan biri də Bakıda yerləşir. Filologiya elmləri doktoru, professor Nərgiz Paşayevanın rəhbərlik etdiyi Bakı filialı Azərbaycan Prezidenti İlham Əliyevin Sərəncamı ilə 2009-cu ildə yaradılıb. Təhsil müəssisəsində 5 fakültədə 400-dən çox tələbə yerli müəllimlərlə yanaşı, Moskvandan ezam edilən tanınmış professor və müəllim heyətinin vasitəsilə biliklərə yiyələnir.


“Azərbaycan Zəfəri” və “Qarabağ Azərbaycandır!” miniatür kitabları nəşr olunub Siyasət\n23 Dekabr 2020 18:02\nAzərbaycan Respublikasının Prezidenti, Silahlı Qüvvələrin Müzəffər Ali Baş Komandanı İlham Əliyevin ad günü ərəfəsində Əməkdar mədəniyyət işçisi Zərifə Salahovanın təsisçisi və rəhbəri olduğu, dünyada analoqu olmayan Miniatür Kitab Muzeyi tərəfindən “Azərbaycan Zəfəri” miniatür kitabı nəşr edilib. “İndigo” mətbəəsində 100 nüsxə ilə çap olunmuş kitab 280 səhifədən ibarətdir. Forzasında Azərbaycanın Bayrağı və Gerbi əks olunmuş kitabın ölçüsü 65x50 millimetrdir. Üç dildə - Azərbaycan ingilis və rus dillərində oxuculara təqdim olunan kitabda 19 rəngli foto verilib. Kitabda Prezident İlham Əliyevin üçtərəfli bəyanatın (10 noyabr 2020-ci il) imzalanması zamanı xalqa müraciətinin mətni yer alıb.\nOxucular “Qarabağ Azərbaycandır!” kitabının hər iki cildində ulu öndər Heydər Əliyevin 2003-cü il oktyabrın 1-də xalqa müraciəti ilə tanış ola bilərlər. “Yeni Azərbaycan Partiyası bundan sonra da xalqımızın ən layiqli övladlarını öz ətrafında sıx birləşdirərək Azərbaycan dövlətinin inkişafı və xalqımızın firavanlığı yolunda çox işlər görəcəklər. İnanıram ki, mənim axıra çatdıra bilmədiyim taleyüklü məsələləri, planları, işləri sizin köməyiniz və dəstəyinizlə İlham Əliyev başa çatdıra biləcək. Mən ona özüm qədər inanıram və gələcəyinə böyük ümid bəsləyirəm”. Bu fikirlər Ulu Öndərin müraciətindən götürülüb və onun siyasi uzaqgörənliyinin təsdiqidir. Bütün sahələrdə Azərbaycanın sürətli inkişafı, torpaqlarımızın erməni işğalçılarında azad edilməsi fonunda deyilənlər öz təsdiqini tapır.


HƏQİQƏTƏ UYĞUN YAZILAR DƏRC EDİN - İqbal Məmmədov » BakuXeber.info Informasiya Agentliyi\nŞər və Böhtan yazanlara tutarlı cavab - Yeni Azərbaycan Partiyasının 78 saylı Lerik Dairə Seçki Komissiyasından namizədliyi irəli sürülmüş İqbal Məmmədov haqqında jurnalistlərin ağlına nə gəldi onu da qələmi ələ alır\nMən isə çalışacam ki, bəziləri kimi eşitdiklərimə yox, gördüklərimə əsaslanım, eşitdiklərimdən vaz keçim. Özünə jurnalist deyən hər kəs də gərək belə etsin. Gördüklərini, müşahidə etdiklərini yazsın: “Etibarlı mənbə”yə etibar etməsin. Əsas məqsədə keçmədən onu qeyd etmək istərdim ki, sosial şəbəkələrdə sayt, portal, informasiya agentliyi adına çirkli yuva quran bir sıra jurnalistikaya ləkələr gətirənlər İqbal Məmmədovda, ümumilikdə ölkəmizdə müsbət bir şey görmürlər. Çünki onlar mənəvi kordular. Divin canı şüşədə olan kimi, onların təsisçiləri, baş redaktorları və bütün əməkdaşlarının canı da şərdə, böhtanda, iftirada, mənəviyyatsızlıqda, satqınlıqda, goreşənəlikdə, ayaq altı qazımaqda, maddi hərislikdədir.\nMətləbi deyəsən bir az uzatdım. Obyektiv oxuculardan üzr istəyirəm. Məqsədə gəlirəm. Yeni Azərbaycan Partiyasının 78 saylı Lerik Dairə Seçki Komissiyasından namizədliyi irəli sürülmüş İqbal Məmmədovun fəaliyyətinə kölgə salmaq istəyənlərin mənəviyyatı, keçmişi, bu günü kölgəlidir, əxlaqı ləkəlidir. Rəhbərliyin tutduğu yol isə çox aydın və düzdür. Məramı, məqsədi cənab Prezidentin sərəncam, tapşırıq, göstəriş və tövsiyələrini məsuliyyətlə icra etməklə rayon əhalisinə xidmət göstərməkdir. Nəticələr isə göz qabağındadır .\nYeni Azərbaycan Partiyasının 78 saylı Lerik Dairə Seçki Komissiyasından namizədliyi irəli sürülmüş İqbal Məmmədov 20 Yanvar faciəsinin 30-cu ildönümü ilə əlaqədar Qarabağ müharibəsi əlilləri, şəhid ailələrinə baş çəkərək onları narahat edən məsələlərlə tanış olur. İ.Məmmədov həmişəki kimi xeyriyyəçilik adət- ənənələrinə sadiq qalaraq, baş çəkdiyi şəhid ailələrinə və Qarabağ əlillərinə ərzaq bağlamaları təqdim edir. Lerikdə hamı gözəl bilir ki, İ.Məmmədov hər zaman bu adət-ənənəsinə sadiqdir. Bütün milli və dini bayramlarda şəhid ailələrinə, Qarabağ müharibəsi əlillərinə və imkansız ailələrə daim dəstək olmuşdur.\nBu gün İqbal Məmmədov bu adət-ənənəsinə sadiq olaraq Lerik rayonunun Blaband, Osnağakücə, Ambu, Perzəkücə, Şinəband və Cəngəmiran kəndlərində şəhid ailələri, Qarabağ müharibəsi əlilləri ilə evlərində görüşlər keçirmiş, onları dinləyərək problemləri ilə yerində tanış olmuş, ailələrə ərzaq bağlamaları təqdim etmişdir. Onun bu xeyirxah hərəkəti şəhid ailələri və Qarabağ müharibəsi ailələri tərəfindən rəğbətlə qarşılanmışdır.


Mocuze: o, 72 saat erzinde agrini hiss etmeye qoymur - Azadliq Xeber\nMocuze: o, 72 saat erzinde agrini hiss etmeye qoymur\nMöcüzə: o, 72 saat ərzində ağrını hiss etməyə qoymur\n2017-02-21T21:28 xeber – Amerikanın Yuta (Utah) Universitetinin alimləri müəyyən ediblər ki, dəniz ilbizlərinin orqanizmində Rg1A birləşməsi mövcuddur ki, o da ağrıkəsici vasitə olan opioidləri əvəz etməyə qadirdir. Gəmiricilər üzərində aparılan tədqiqata görə, onun effekti 3 sutka keçəndən sonra da qalır.\nSputnik Azərbaycan EurekAlert saytına istinadla xəbər verir ki, Rg1A Karib dənizində yaşayan yırtıcı qarınayaqlı molyuskalarda olan “Conus regius” zəhərinin tərkibində tapılıb. Bu birləşmə, ağrı hissi ilə bağlı olan siqnal yollarına təsir edir.\nBununla yanaşı, o, nikotin asetilxolin reseptoru ilə bağlantı qurur və onu bloklayır. Belə ki, birləşmə narkotik effekti olmayan mürəkkəb analgetikdən ibarətdir. Bu qarışıq gəmiricilərin orqanizminə yeridiləndən 4 saat sonra təsir etməyə başlayır, ağrıkəsici effektini isə 72 saat ərzində qoruyub saxlayır.\nAlimlərin fikrincə, Rg1A əsaslı preparat xroniki xəstəliklərlə mübarizədə effektiv təsir göstərir.\nBu səbəbdən də o, narkotik asılılığı yaradan və doza həddinin aşılması zamanı ölümə səbəb olan opioidləri əvəz etmək qabiliyyətinə malikdir.


Tarixi zəfərimiz Tofiq Yaqublu və onun kimi digər erməniyönlü idarəolunan marionetləri qıcıqlandırır - Bəhruz Quliyev\nSiyasət 25 Dekabr 2020 17:25 (UTC+04:00)\nTofiq Yaqublu deyərkən, ilk növbədə, təsəvvürə xain və sərsəm bir tip gəlir. Çünki bu adamın təfəkkürü illər ötsə belə nə siyasi təhlil, nə də normal insan düşüncəsinə uyğunlaşmayıb. Onun təfəkkürü qalıb 90-cı illərin küçələrində, çayxanalarında və bazar söhbətlərində.\nBu fikirləri Trend-ə “SƏS” qəzetinin baş redaktoru, siyasi ekspert Bəhruz Quliyev “Milli Şura” adlı qurumun koordinasiya mərkəzinin üzvü Tofiq Yaqublunun Azərbaycan dövlətinin və rəhbərliyinin, eləcə də xalqının, ordusunun vahid yumruqda birləşərək, düşmən Ermənistana qalib gəlməsi faktına qarşı mövqe sərgiləməsinə münasibətini açıqlayarkən deyib.\n“Bu xalq, bu ordu və bunları ətrafında sıx birləşdirən Müzəffər Ali Baş Komandan reallığına qarşı dil uzatmaq ən azından, yumşaq desək, xəyanətdir, düşmənə işləməkdir”, deyən Bəhruz Quliyev hesab edir ki, Vətən müharibəsində qazanılan zəfər məhz Tofiq Yaqublu və onun kimi digər erməniyönlü idarəolunan marionetləri qıcıqlandırır:\n“Onlar bu birlik, vahidlik qələbəsini həzm edə bilmirlər, bilirlər ki, artıq onların da qatarları Paşinyanın qatarı kimi çoxdan gedib. İnsan nə qədər səviyyəsiz və düşüncəsiz olmalıdır ki, xalqın etimad göstərdiyi liderinə, milli qəhrəmanı kimi qəbul etdiyi şəxsiyyətə, onun qətiyyətli mübarizəsinə qarşı sərsəm fikirlər bildirsin.\nHətta belə demək olar ki, bu ünsürlər siyasi məhvlərini anladıqlarına görə bu qədər aqressivləşiblər. Amma düşünmürlər, anlamırlar ki, Vətən müharibəsində qazanılan zəfər üçün neçə illər zəhmətlər çəkilib, iqtisadiyyatımız möhkəmləndirilib, ordu quruculuğumuz üçün nə qədər nəhəng planlar həyata keçirilib. Bütün bu faktların yerinə əslində özlərini ifşa etməklə məşğuldurlar.\nNecə ifşa edirlər özlərini? Bu sualın da cavabı çoxdan məlumdur. Baxın, əgər bu gün bəlli Avropa ölkələri necə ki, Azərbaycanın regionda və dünyada güc mərkəzinə çevrildiyini həzm edə bilmirlərsə, xüsusilə Türkiyə-Azərbaycan birliyinə qarşı qərəzli qətnamələr qəbul edirlərsə, bu adamlar da eyni mövqedən çıxış edirlər. Sizi inandırım ki, Avropanın ermənipərəst dairələri bizə qarşı hansı qərarı qəbul edirlərsə, Tofiq Yaqublu və onun kimi “Milli Şura”nın digər üzvləri də həmin qərarları alqışlayırlar. Bununla da özlərini ifşa edirlər. Həmin ünsürlər Azərbaycanın güclənməsini, qüdrətlənməsini istəməyən siyasi dələduzlar yığınıdırlar, o cümlədən, Tofiq Yaqublu da həmin yığınağın paravoz tüstüsüdür ki, havaya buxarlanır, təmiz havanı korlayır”.\nB.Quliyev bildirib ki, bu gün dünyanın Azərbaycanın dostları kimi tanınan bir çox liderləri, hətta müharibə zamanı bitərəf qalan ölkə rəhbərləri belə, qazanılan qələbənin birbaşa Azərbaycanın qələbəsi olduğunu bildirirlər, habelə İlham Əliyev qətiyyətini, dəmir yumruğunu etiraf edirlər:\n"Sadə və qədirbilən xalq Tofiq Yaqublunun bu cür sərsəm fikirlərini lazım gələrsə, özünə həzm etdirmək gücündədir, sadəcə belə bir lazımsız ünsür bundan da özünə xal toplamağa cəhd edəcək, özünü “vacib şəxs” kimi hiss edəcək, halbuki, nə əvvəllər, nə də indi bir qara qəpiyə, quruşa dəymən məxluq olaraq öz ucuzluğunu sərgiləyib".\n“Ona görə də hesab edirəm ki, bu cür satqın, xain və anti-dövlətçi yığnaqların fikirləri heç bir ciddiyyətlə tanınmır, əksinə onları xalq rədd edir. Biz xalqın belələrini necə rədd etdiyini əvvəllər də müşahidə etmişik, bu dəfə də belədir. Özləri danışır, özləri qulaq asırlar və sonradan erməni havadarlarından sümük payı, yal payı umurlar. Çünki belə yemlər onlar üçün daha sərfedicidir, öz ucuz, xəyanətkar həyatlarını davam etdirməkdən ötrü...” - deyə Bəhruz Quliyev əlavə edib.


Əhalinin banklarda nə qədər pulu var (MƏBLƏĞ) - Azinforum.az İnformasiya Portalı\nAna səhifə / İqtisadiyyat / Əhalinin banklarda nə qədər pulu var (MƏBLƏĞ)\nƏhalinin banklarda nə qədər pulu var (MƏBLƏĞ)\nMәrkәzi Bankın mәlumatına görә 2020-ci il avqust ayının 1-nә әhalinin banklardakı әmanәtlәrinin milli valyuta ekvivalentindә mәblәği iyul ayı әrzindә 67,8 milyon manat artaraq 7774,2 milyon manat tәşkil edib.\nDövlət Statistika Komitəsindən verilən məlumata görə. əmanәtlәrin 52,6 faizi xarici, 47,4 faizi isә milli valyutada qoyulub. Milli valyutada olan әmanәtlәr ötәn ilin müvafiq dövrünә nisbәtәn 1,6 faiz, xarici valyutada әmanәtlәr isә 15,4 faiz azalıb. Avqust ayında milli valyutanın 1 ABŞ dollarına nisbәtdә orta mәzәnnәsi 1,70 (ilin әvvәlindәn 1,70) manata, 1 Avroya 2,01 (1,90) manata, 100 Rus rubluna 2,31 (2,43) manata bәrabәr olub.\nÖncəki Mübariz Mənsimov ifadə verdi\nNövbəti Mübariz Mənsimov Fətullah Gülənlə görüşündən danışdı: “İçkili idim”


Xüsusi komisisya H.Əliyevin heykəlinin Meksikada necə qoyulmasını araşdırır\n2021, 16 Sentyabr, Cümə axşamı, Bakı vaxtı 22:09\nMeksika paytaxtının hökuməti şəhər bulvarlarının birində Heydər Əliyevin heykəlinin yerləşdiriməsini araşdırmaq üçün komissiya yaradıb.\nHeykəl Azərbaycanın Meksikadakı səfirliyi tərəfindən ucaldılıb. AP agentliyi yazır ki, bu, səfirliyin Mexikadakı təmir xərclərinin bir qismini boynuna götürəndən sonra mümkün olub.\nHeykələ etiraz edənlərin əsas arqumenti Heydər Əliyevin şəxsiyyəti ilə bağlıdır. Onlar əvvəl Sovet dövrünün kommunist, sonra da müstəqil Azərbaycanın avtoritar lideri hesab elədikləri bir şəxsin heykəlini təhqir kimi qəbul edirlər.\nMexiko şəhər bələdiyyəsinin departament rəhbəri Felipe Leal AP-yə deyib ki, komissiya bu məsələyə “obyektiv və tənqidi nəzər salaraq, məsələnin həlli ilə bağlı məsləhətlər hazırlayacaq”.\nAzərbaycan səfirliyindən isə AP-yə deyiblər ki, heykəl götürülsə, Meksika paytaxtı problemlərlə üzləşə bilər. Çünki, “Parkdakı layihə ilə bağlı müqavilədə Heydər Əliyev heykəlinin 99 il qalması nəzərdə tutulur.\nYazıda qeyd olunur ki, Meksika paytaxtında Xocalı faciəsinə həsr olunmuş daha bir heykəl də var ki, buna da şəhərin erməni icması etiraz edir və bildirir ki, Xocalıda baş verənlərlə 1915-ci ildə ermənilərin kütləvi qətlini eyniləşdirmək düzgün deyil.


Sezar salatı resepti » Qadınla.Com - Qadınlar Birİncidir!\nTarix: 29-07-2019, 13:00\nAyırd edilmiş kahılar, vəzəri və cəfəri sirkəli suda yaxşıcana yuyulur. Salat qabının kənarına dik şəkildə vəzərilər sıralanır. Ortasına parçalanmış kahılar qoyular. Kəsilmiş və suaxri halina salinmiş tost çörəkləri salatın üzərinə səpilir. Çörəklərin təzə və yaxşı qızarmış olmasına diqqət edilməlidir.\nSon olaraq üzərinə limon suyu gəzdirilər. Holland pendiri rəndələnir və əlavə olunur.\nÜç pendirli toyuq salatı resepti\n30 iyul 2019 12:38\nNese terkibin beyenmedim hele kahini hec sevmirem.....\n30 iyul 2019 11:29\nMen de cox sevirem bu salatı ama bir nece yerde yemişem hamısı ferqli gözel olub\n29 iyul 2019 23:57\nSevdiyim salatdi.Evde hazirlamiram.Ferqli salatdi\n29 iyul 2019 15:40


“Fənərbağça” Özilin transferi üçün SMS kampaniya başlatdı » Teref.az\nTürkiyənin “Fənərbağça” klubu “Arsenal”dan Mesut Özilin transferini tamamlamaq üçün tərəfdarlarına müraciət edib.\n“Sports.ru” xəbər verir ki, klubun prezidenti Əli Koç lazımi məbləği toplamaq üçün SMS kampaniyaya start verildiyini bildirib.\n“Bizim tərəfdarlarımızdan bir xahişimiz var. Zəhmət olmasa bizi dəstəkləməkdə davam edin. Biz sizin maddi yardımlarınızdan asılıyıq. Özilin müqaviləyə imza atdığı gün SMS kampaniyasında rekord vurun”, - deyə Koç klubun azarkeşlərinə müraciət edib.\nSMS-i klubun əsası qoyulduğu tarix olaraq bilinən 1907 qısa nömrəsinə göndərmək lazımdır. Bu yolla klub 2 milyon avro toplamağa ümid edir. Bununla yanaşı, “Fənər”in rəhbərliyi mövsümün sonunadək Özilin imzası olan milyonadək futbol geyimi satmağı da planlaşdırır.\n“Bəlkə 300 min, bəlkə 500 min, bəlkə də 1 milyon SMS. Bu bizə çox kömək edəcək. Sonra da əminəm ki, siz Məsutun imzası olan futbol geyimlərini almağa tələsəcəksiniz”, - deyə “Fənərbağça” prezidenti əlavə edib.\nQeyd edək ki, hazırda sarı-lacivərdlilərin 520 milyon avro məbləğində borcu var.\nOnu da bildirək ki, bir qədər əvvəl "Fənərbağça" klubu özünün rəsmi "Tvitter" səhifəsində Məsut Özilin artıq transfer olunduğunu yazıb və ona uğurlar arzulayıb. oxuшаблоны для dle 11.2


SizinYol xarici mediaya istinadən xəbər verir: İranın Astara keçid məntəqəsindən 11 min Ərbəin zəvvarının qarşılanıb, Kərbəlaya yola salındığı xəbər verilir. Astara polisinin rəisi Məhəmməd Namazi zəvvarların keçidinin asanlaşdırılması, onlara istirahət imkanlarının yaradılmasından danışıb. Astara gömrük Davamını oxu\n“Bakı-Astara-Bakı qatarında xüsusi təyinatlı vaqonla paytaxtda gətirilən zaman qaçan məhbuslar Əli Ağami və Etibar Məmmədov “Lotu Quli” kimi tanınan Nadir Səlifovun yaxın adamları deyil”. Bunu Report-a açıqlamasında “Lotu Quli”nin vəkili Təranə Əliyeva deyib. Onun sözlərinə Davamını oxu\nAzərbaycanda dəhşətli qəza. “Kamaz” mikroavtobusla toqquşdu… (Video izlə 18+)\nSizinYol Report-a istinadən məlumat veir ki, Ələt-Astara yolundakı ağır qəzada ölənlərin sayı 4-ə çatıb\nAstara gömrüyündə növbəti ölüm hadisəsi\nAstara Gömrük Məntəqəsində İrana getmək istəyən bir Azərbaycan vətəndaşı İlqar Kərimovun növbədə vəfat etdiyi bildirilir. Astara rayon sakini olan İlqar Kərimovun ürəktutmadan öldüyü güman edilir. Hadisə dekabrın 28-də, günün ikinci yarısında baş verib. Hadisənin şahidi, Davamını oxu\nTələbə Qəbulu üzrə Dövlət Komissiyası (TQDK) iyunun 16-da orta ümumtəhsil müəssisələrinin 9 və 11-ci sinif şagirdləri üçün ilk buraxılış imtahanlarının nəticələrini elan edib. TQDK-dan verilən məlumata görə, imtahanın nəticələri iyun ayının 18-də saat 14:21-dən etibarən Davamını oxu


Dırnaq batmasının səbəbləri\nDırnağın ətə batması, əsasən, yeniyetmə və gənclərdə rast gəlinsə də, bəzən orta yaşlı insanlarda da müşahidə edilə bilər.\nBu, dırnağın yumşaq toxumaları sıxışdırıb dəriyə zərər verməsi nəticəsində meydana gələn xroniki yaradır. Ayaqlarda, əsasən də, baş barmaqda meydana gəlir. Barmaqda qızartı, şiş və şiddətli ağrı ilə müşayiət olunur.\nBu şikayətlər bəzən xəstənin ayaqqabı geyinə bilməsinə, normal yeriyə bilməsinə mane olur.\nDırnaq batması barmaqda axıntıya və qoxuya səbəb ola bilər.\nSəbəblərinə gəlincə, bu, barmaqları sıxan dar ayaqqabı da ola bilər, gözlənilməz bir zərbə də. Dırnaqları yanlış tutmaq (çox dərindən kəsmək və ya forma verməmək), həmçinin artıq çəki problemi də dırnağın ətə batmasına səbəb ola bilər. Maraqlısı odur ki, bu problem ailədən genetik olaraq da keçir..\nBəzən xəstələr başqa dırnaq və dəri problemlərini dırnaq batması ilə səhv salırlar.\nBelə ki, dırnaq göbələyi və ya dırnaq ətrafı toxumaların iltihabı, həmçinin dırnağın həddən artıq qalınlaşması kimi anormallıqlar da bəzən dırnaq batması hesab edilir. Bunlar daha yüngül problemlər olub dərmanlarla müalicə edilə bilir.\nAncaq dırnaq batması problemin yaranmasının ilk mərhələsində müalicə edilə bilir. Bir aydan çox davam edən xroniki hal almış dırnaq batması problemi isə yalnız əməliyyatla aradan qaldırıla bilər.\nDırnaq batmasının ilk mərhələlərində dırnağın batan qisminin altına kiçik bir pambıq qoyaraq və bunu hər gün dəyişdirərək problem həll edilə bilər.\nBeləliklə, dırnaq ətə batmadan düz formada uzanacaq. Belə dırnağı dərindən tutmaq olmaz, xəfif şəkildə qayçı vasitəsilə sadəcə ucunu bir az kəsmək lazımdır. Bundan sonra problemin təkrarlanmaması üçün barmağı sıxmayan geniş və ya burnu açıq ayaqqabı geyinilməlidir.\nƏgər dırnaq batması dəridə infeksiyaya səbəb olubsa, daxilə qəbul edilən və ya məlhəm şəklində dəriyə çəkilən antibiyotiklərdən istifadə edilir.\nAncaq dırnaq batması xroniki hal aldıqda cərrahi əməliyyat etdirmək lazımdır.\nƏməliyyatla dırnağın problemli hissəsi tamamilə götürülür, bu proses zamanı bölgə keyidildiyi üçün ağrı hiss edilmir. Xəstə ən az 3-4 gün yeriməkdə çətinlik çəkir. Əməliyyatdan yalnız bir həftə sonra normal həyatına qayıdır. Ancaq ömür boyu ayaqqabı seçərkən bu problemi nəzərə almalı olur.


Ermənistanda yeni hökumətə qarşı “əksinqilabçı qruplaşma” sürətlə təşkilatlanır\n11 Sentyabr 2018 18:53 (UTC+04:00)\nErmənistanın baş naziri Nikol Paşinyanın verdiyi bütün nikbin açıqlamalara rəğmən, onun Rusiya səfərinin ciddi fiasko ilə nəticələndiyi birmənalı həqiqətdir. Bunu erməni mediası da açıq yazır. Məsələn, açıq şəkildə qeyd olunur ki, Azərbaycan Prezidenti İlham Əliyevin Rusiya səfəri zamanı Bakı və Moskva arasında iqtisadi, siyasi münasibətləri daha da dərinləşdirən çoxsaylı sənədlər imzalansa da, Paşinyanın səfəri fonunda yaddaqalan hansısa belə sənəd imzalanmadı.\nDigər tərəfdən narahatlıq yaradan başlıca problemlərdən biri də budur ki, Rusiyanın narazılığına baxmayaraq, İrəvan Moskvaya bağlı bir sıra sabiq məmurlara qarşı təqib siyasətini davam etdirir. Bu fonda isə Moskvanın razılığı ilə müəyyən qüvvələrin Ermənistan daxilində yeni çevriliş edəcəyi istisna olunmur və artıq Paşinyan özü də bundan açıq şəkildə narahatlığını büruzə verir.\nAmma o da maraqlıdır ki, rəsmi İrəvan 2008-ci ilin 1 mart hadisələri üzrə açılan cinayət işi çərçivəsində həbslərin davam edəcəyini və Rusiyanın narazlığının nəzərə alınmayacağını bəyan edib. Nikol Paşinyan bununla bağlı fikirlərini “Kommersant” nəşrinə müsahibəsində də bildirib. “2008-ci ilin 1 mart hadisələri üzrə açılan cinayət işi çərçivəsində Rusiya prezidenti Vladimir Putinin kifayət qədər yaxın dostu hesab edilən eks-prezident Robert Köçəryana, Kollektiv Təhlükəsizlik Müqaviləsi Təşkilatının (KTMT) baş katibi Yuri Xaçaturova qarşı cinayət işi açıldığı zaman Moskva aydın şəkildə bildirdi ki, bu onun xoşuna gəlmir. Siz bu mövzuları Putinlə müzakirə etdinizmi? Nəzərə alsaq ki, Vladimir Putin Robert Köçəryanı avqustun 31-də ad günü münasibətilə telefonla təbrik etdi” sualına Paşinyan cavab verib: “Vladimir Putin insani əlaqələri və münasibətləri yüksək qiymətləndirən şəxsdir. Bunu şərh etmək və bundan böyük siyasi nəticələr çıxarmaq lazım deyil. Demək istəyirəm ki, Ermənistanda cinayət işi konkret şəxslərə qarşı deyil, cinayət məcəlləsinin pozulması faktı ilə açılır. Ermənistanın bütün vətəndaşları qanun qarşısında bərabərdir və cinayət məcəlləsinin pozulması faktı varsa, cinayət işi açılır və açılacaq da”. Bununla Paşinyan Rusiya qarşısında geri çəkilmək niyyətində olmadığını göstərir. Amma maraqlıdır ki, Paşinyanın bu mövqeyindən sonra ona qarşı olan qüvvələr daha da fəallışıb. Nikol Paşinyan bu xüsusda narahatlığını ifadə edərək bildirir ki, bəzi siyasi qüvvələr özlərini inqilabın müdafiəçisi kimi təqdim edərək, Respublika Partiyası ilə gizli razılığa girməyə və inqilabı məhv etməyə çalışır: “Bu qüvvələr parlamentdə, restoranlarda respublikaçılarla danışıqlar aparır, onlardan resurslardan istifadə edərək seçkini saxtalaşdırmalarını istəyirlər. Onlar seçkidə qalib gəlsələr, elə edəcəklər ki, növbədənkənar seçki baş tutmasın. İnqilabdan sonra bizə qoşulan qüvvələr özlərini inqilabçı elan etdilər. Əvvəllər onlar bunun əleyhinə çıxır, Serj Sarkisyana yaxşı deyirdilər. İndi isə onlar respublikaçılarla danışıqlar aparır. Bu qüvvələrin hədəflərinə çatması təhlükəlidir”.\nQeyd edək ki, artıq Ermənistanda əsas siyasi qüvvələrdən sayılan “Daşnaksütyun“ Partiyası, eləcə də “Tsarukyan bloku“nun rəhbəri Qagik Tsarukyan hökuməti 1 mart qırğınları ilə bağlı açdığı bəzi cinayət işlərinə görə tənqid edib. Ermənistan mətbuatı isə onların gizli şəkildə Robert Köçəryanla danışıqlar apardığını yazıb. Bu arada o da bəlli olub ki, Ermənistanın keçmiş baş naziri Ovik Abramyana qarşı da 2008-ci ilin 1 mart hadisələrilə əlaqədar açılan cinayət işi çərçivəsində ittiham irəli sürülüb. Onun barəsində, ilkin qətimkan tədbiri kimi, ölkəni tərk etməməsinə dair qərar verilib. Məhkəmənin və Ermənistan hüquq-mühafizə orqanlarının bu qərarından hiddətlənən Abramyan baş verənləri özünə qarşı təxribat adlandırıb. Keçmiş baş nazirin sözlərinə görə, bir ay əvvəl maskalı şəxslər ona və qohumlarına məxsus evlərə basqın edərək axtarış aparıb. Lakin əməliyyat nəticəsində qanunsuz heç nə aşkarlamayıblar. Əvəzində kobud şəkildə onun pasportunu götürüblər. Həmçinin, Mxçyanda guya ona məxsus olduğu iddia edilən mexanika zavodunda da axtarış keçirilib və oradan tapılan silahları 2008-ci ilin 1 mart hadisələrilə əlaqələndirməyə çalışıblar. Lakin ekspertizanın nəticələri heç bir əlaqənin olmadığını üzə çıxarıb. Abramyana görə, baş verənləri ictimai formada tənqid etdiyinə görə onu Xüsusi İstintaq Xidmətinə aparıblar və artıq başqa cinayət işi üzrə şahid qismində dindirməyə başlayıblar. Amma Abramyan bildirib ki, dindirilmə zamanı qəfildən əsassız sübutlarla ona qarşı ittiham irəli sürülüb və ölkəni tərk etməyəcəyinə vəd verməsilə bağlı imzası alınıb. Bu mənada, keçmiş baş nazir Paşinyanı saxta sübutlarla əvvəlki hökumət üzvlərinə qarşı qisasda günahlandırıb. Ovik Abramyan həm də vəzifədə olduğu müddətdə öz səlahiyyətlərindən sui-istifadə etməkdə və küllü miqdarda maliyyə fırıldaçlığı ilə məşğul olmaqda ittiham edilib. Qagik Tsarukyan isə bəyan edir ki, Ovik Abramyan 1 mart hadisələrində günahkardırsa, o zaman qoy onu meydanda güllələsinlər. Onun sözlərinə görə, Abramyanın özü də meydanda güllələnməyə hazırdır. Xatırladaq ki, Ovik Abramyan Respublika Partiyasının üzvüdür. O, Ermənistanda Robert Köçəryanın yaxın adamlarından sayılır. İndi bu və digər şəxslər Rusiyanın dəstəyi ilə Paşinyanı devirmək üçün daha çevik fəaliyyətə keçib və yaxın tezlikdə Ermənistanda vəziyyətin daha da gərginləşməsi gözlənir.


Ötən il sentyabrın 30-da Avropa İttifaqı Şurasının Prezidenti Şarl Mişel Azərbaycan Respublikasının Prezidenti İlham Əliyevə zəng edib.\nÖtən ilin bu günü Prezident İlham Əliyev və birinci xanım Mehriban Əliyeva Müdafiə Nazirliyinin Mərkəzi Hərbi Klinik Hospitalında müalicə olunan yaralı hərbçilərlə görüşüblər.\nÖtən ilin bu günü Moldovanın nüfuzlu “timpul.md” portalında Azərbaycanın Birinci vitse-prezidenti Mehriban Əliyevanın Ermənistanın növbəti silahlı təxribatına dair sosial şəbəkə səhifələrində paylaşımı dərc edilib.\nÖtən ilin bu günü Milli Məclisin Sədri Sahibə Qafarova bildirib ki, Milli Məclis cəbhə xəttindəki erməni təxribatları ilə bağlı 88 ölkəyə 113, o cümlədən 11 beynəlxalq təşkilata məktublar göndərib.\nÖtən ilin bu günü Azərbaycandakı dini konfessiyaların rəhbərləri Azərbaycan Respublikasının Prezidenti cənab İlham Əliyevə müraciət ediblər.\nÖtən il sentyabrın 30-da Müdafiə Nazirliyinin yaydığı məlumata görə, Azərbaycan Ordusunun bölmələrinin keçirdiyi döyüş əməliyyatları nəticəsində düşmənin 8 ədəd “Qrad” yaylımatəşli reaktiv sistemi məhv edilib.\nÖtən ilin bu günü Müdafiə Nazirliyinin Mətbuat Xidmətinin yaydığı məlumatda bildirilir ki, Ağdərə (Madagiz) istiqamətində gedən döyüşlər zamanı Ermənistan ordusunun darmadağın edilən 6-cı dağ atıcı alayına köməyə gələn 193-cü əlahiddə həmlə taborunun döyüş bayrağı və sənədləri ələ keçirilib.\nÖtən ilin bu günü Müdafiə Nazirliyinin Mətbuat Xidmətinin yaydığı məlumata görə, Azərbaycan Ordusunun bölmələri tərəfindən saat 17:30-dək düşmənin 2 ədəd “OSA-AKM” zenit-raket kompleksinin döyüş maşını, 1 ədəd BM-21 “Uraqan” yaylımatəşli reaktiv sistemi, 4 ədəd BM-21 “Qrad” yaylımatəşli reaktiv sistemi məhv edilib. Bundan başqa, Ermənistan silahlı qüvvələrinin bölmələrinin 4 ədəd “D-20” haubitsa topu, 16 tankı, 1 ədəd piyadanın döyüş maşını və şəxsi heyətlə birlikdə 2 yük maşını məhv edilərək sıradan çıxarılıb.\n... Azərbaycan Respublikasının Müdafiə Nazirliyi düşmənin daha səkkiz döyüş texnikasının məhv edilməsi ilə bağlı məlumat yayıb.\n... Müdafiə Nazirliyinin yaydığı başqa bir məlmatda bildirilib ki, Ermənistan silahlı qüvvələri “Toçka-U” taktiki raket kompleksindən istifadə edib. Lakin düşmənə məxsus hərbi texnikanın köhnə və keyfiyyətsiz olması səbəbindən atılan raketlərdən üçü partlamayıb.\n... Azərbaycan Müdafiə Nazirliyi Azərbaycan Ordusunun bölmələrinin Ermənistan silahlı qüvvələrinin 1-ci ümumqoşun ordusunun 10-cu dağ atıcı diviziyasının 5-ci dağ atıcı alayının Ağdərə yaşayış məntəqəsində yerləşən qərargahına zərbə endirilməsi ilə bağlı məlumat yayıb.\nNazirliyin başqa bir məlumatında isə bildirilib ki, Azərbaycan Ordusunun bölmələri Ermənistan silahlı qüvvələrinin Füzuli istiqamətində yerləşən 4-cü taborunu ağır artilleriya atəşinə məruz qoyub.\n... Müdafiə Nazirliyi həm də Azərbaycan Ordusunun bölmələrinin Tonaşendə düşmənin iki tankını məhv etdiyini yayıb.\n... Müdafiə Nazirliyi düşmənin səhər saatlarında məhv edilən hərbi texnikalarının videogörüntülərini paylaşıb.\n... Müdafiə Nazirliyinin Mətbuat Xidmətinin yaydığı məlumatda bidirilib ki, Ermənistan silahlı qüvvələrinin 18-ci motoatıcı diviziyasının 41-ci əlahiddə alayının komanda məntəqəsinə atəş zərbəsi endirilib, qoşunların idarə edilməsi tam pozulub. Müdafiə Nazirliyinin başqa bir məlumatında göstərilir ki, Ermənistanın 1-ci ümumqoşun ordusunun 10-cu dağ atıcı diviziyasının Tonaşendə yerləşən 7-ci dağ atıcı alayının 2-ci taborunun şəxsi heyəti ağır itkilərə məruz qalıb. Taborun şəxsi heyəti müdafiə mövqelərini özbaşına tərk edərək qaçır.\n... Ermənistan silahlı qüvvələrinin artilleriya bölmələri Goranboy rayonunun Aşağı Ağcakənd kəndini atəşə tutmağa başlayıblar.\n...Cəbhənin Ağdərə-Tərtər istiqamətində mühasirəyə alınan erməni qüvvələrinin artilleriya vasitələri ilə məhv edilməsi və ərazinin təmizlənməsi əməliyyatı keçirilib.\nMüdafiə Nazirliyinin məlumatına görə, sentyabrın 27-dən sentyabrın 30-u səhər saatlarına qədər düşmənin 2300 nəfərədək canlı qüvvəsi məhv edilib və yaralanıb, 130-dək tank və digər zirehli texnikası, 200-dən artıq artilleriya, yaylımatəşli raket sistemləri, minaatan, 25-dək hava hücumundan müdafiə vasitələri, 6 komanda idarəetmə və komanda müşahidə məntəqələri, 5 silah-sursat anbarı, 50-dək tankəleyhinə vasitələr, 55 ədəd avtomobil texnikası məhv edilib və sıradan çıxarılıb.\nÖtən ilin sentyabrın 30-da səhər saat 08.00-dan etibarən Ermənistan silahlı qüvvələrinin bölmələri Tərtər şəhərini artilleriya atəşinə tutub. Müdafiə Nazirliyinin yaydığı məlumata görə, mülki infrastruktura ziyan dəyib və dinc əhalidən yaralananlar olub.\n... Cəbhənin Cəbrayıl rayonu istiqamətində düşmənin döyüş texnikaları bölmələrimiz tərəfindən məhv edilib.\nÖtən il sentyabrın 30-da Azərbaycan Respublikasının xarici işlər naziri Ceyhun Bayramov və Rusiya Federasiyasının xarici işlər naziri Sergey Lavrov arasında telefon danışığı olub.\nÖtən ilin bu günü İslam Əməkdaşlıq Təşkilatının Gənclər Forumunun (İƏTGF) prezidenti Taha Ayhan Ermənistan silahlı qüvvələrinin Azərbaycana hücumlarını sərt şəkildə pisləyən bəyanatla çıxış edib.\nÖtən ilin bu günü Avrasiya Yazıçılar Birliyi Ermənistanın hərbi hücumlarını dayandırmaq tələbi ilə bəyanat yayıb.\nÖtən ilin sentyabrın 30-da Azərbaycana dəstək məqsədilə İstanbulun rəmzlərindən biri olan tarixi Qalata qülləsi ölkəmizin bayrağının rəngləri ilə işıqlandırılıb.


Ana Səhifə - GÜNDƏM - Uçurum\nOnlar başqa cür doğulur, başqa cür böyüyür, başqa cür oxuyur, başqa cür yaşayır, başqa cür vəzifəyə gəlir, başqa cür düşünür və hətta öləndə başqa cür ölürlər.\nSon zamanlar baş verən xoşagəlməz hadisələr cəmiyyətin bölünmüş, ayrılmış ponoramını göz önündə sərgiləyir. Və indi, məhz indi şübhə yeri qalmır ki, ölkədə fərqli bir zümrə formalaşıb. Əgər açıq danışırıqsa, niyə gizlədək ki…\nNazirlər, generallar, digər vəzifə sahibləri, məmurlar cəmiyyətlə aralarında uçurum yaradıb, bir dairə cızıb, bu dairənin etiketləri, qayda-qanunları ilə yaşayırlar. Əksər hallarda yalnız bir-birləri ilə qohum olurlar. Başqalarının həmin dairəyə yaxın buraxmırlar. Hamısı var-dövlət, nüfuz sahibləridir. Toy, yas mərasimləri, elçi getmələri, qohum olmaları az qala rəsmi protokol xarakteri daşıyır.\nToylarında yalnız özlər olur. Yasları, hüzr mərasimindən çox, rəsmi görüş tədbiri təsiri bağışlayır. Bir çox vacib məsələlər bəzən məhz bu toylarda, yaslarda həll olunur.\nOnlar başqa cür yaşayırlar. Əksəriyyətinin övladları bəzən layiq olmadıqları vəzifələr tutur. Onlar malik olduqları sərvətləri, maşınları, kef məclislərini, əyləndikləri qızların yarıçılpaq şəkillərini sosial portallarda yayımlamaqdan çəkinmirlər. Onlar bu torpaq uğrunda vuruşmurlar, amma sərvətlərini sümürüb damarlarına çəkirlər. Adi adamları, sadə insanları heçə sayırlar. Kasıb-kusubu az qala ayaqlayıb keçirlər. Bəzi isə qudurğancasına təhqir edirlər, söyürlər, döyürlər. Və bütün bunlar cəmiyyətdə etirazlara səbəb olur. Boş-boş danışmaqla deyil. Bu kiçik ölkədə heç nəyi, heç kəsi gizlətmək olmur. Hamı nəyin nə olduğunu çox gözəl bilir. Filan obyektin, filan şirkətin, filan TV-nin, filan qəzetin, hətta filan daş karyerinin… kimə məxsus olduğu bilinir.\nİsmayıllı hadisələri əslində bir çatlaq verdi. Çatlaq böyüdükcə böyüdü və bu gün baş verən “gül balalar” hadisələri səbr kasasını daşdırdı.\nGəlin açıq danışaq! Prezidentin, bu ölkənin liderinin də oğlu var. Haqqında xoşagəlməz bir söz söylənibmi? Başqalarına qarşı bir saymazlıq, hörmətsizlik edibmi?\nPrezidentin qızı Leyla Əliyeva tədbirlərdə, gəzintidə rastlaşdığı sadə insanlarla görüşür, söhbət edir. Bununla da demək istəyir ki, mən də sizlərdən biriyəm. Amma prezidentin fərmanı ilə vəzifəyə gələnlərin övladlarının ədalarından, havalarından yanlarından keçib-keçmək olmur. Onlar özlərinin yüksək, fərqli olduqlarını hərəkətləri, əməlləri ilə nümayiş etdirirlər.\nVə prezident dönə-dönə vəzifəli şəxslərə övladları ilə bağlı xəbərdarlıq etməyibmi? Onları ailələri, övladları ilə birlikdə cəmiyyətə qarşı hörmətlə, mədəniyyətlə davranmalı olduqlarını xatırlatmayıbmı? Bu xəbərdarlıqlardan hamı nəticə çıxarılıbmı?\nÇıxarmayıb! Və onlar bu hərəkətləri ilə cəmiyyətdə bir çatlaq, özünüizolə, fərqli, guya aristokrat… zümrə kimi göstərməyə çalışırlar. Rüşvətxorun, korrupsionerin, oğrunun, qansoranın… nə aristokratlığı ola bilər ki? Bunlar əslində görməmişlər toplusudur. Millətin canından, qanından sorduqları haram pullarla qudurğanlıq edən övladlarının kef məclislərinə, avtomobil kolleksiyalarına baxıb qürrələnirlər. Bax, görməmişlik, yaxud sonradan görmə bəlası budur. Artıq onlar əyri yollarla yığdıqları pulları deyil, bu pullar onları idarə edir.\nBahalı geyinmək, bahalı avtomobil sürmək, mərc üçün ayı kəsdirmək, delfin kababı, dəvə qutabı yemək, minlərlə dollara satılan içkilər içmək adamlıqdan, kübarlıqdan xəbər vermir. Bunların bir adı var - qudurğanlıq, görməmişlik, haram pulların ehtizaza gətirdiyi gədəlik!\nVə bu çat böyüdükcə belələrini də udub aparır. O nazirlər, o generallar görünməz olur. Dairə daralır.\nElə edin ki, elə yaşayın ki, o dairə kiçilib, kiçilib, boğazınıza keçməsin, haram tikə yeməkdən genəlmiş, yoğunlaşmış, danışığını itirmiş boğazınıza…


Oxu.az - Paşinyan Rusiya ilə əməkdaşlığa hazırdır?\n“Azərbaycan - Ermənistan sərhədində gərginliyin artması Nikol Paşinyanın yenidən Baş nazir seçilməsi ilə bağlıdır. Belə ki, seçki kampaniyasını iki məqam üzərində quran Paşinyan bir tərəfdən Rusiya və Azərbaycana sülhün zəmanətçisi olduğunu təlqin edir, digər tərəfdən də Ermənistan cəmiyyətinə qisas məqsədi güdməsini çatdırmağa çalışır”.\n“Paşinyan seçildi. İndi də həm seçicilərinə niyyətinin ciddi olduğunu göstərməyə, həm də irimiqyaslı müharibəyə getməməyə çalışır. Ona görə də gündəmdən düşməmək üçün qisasa hazır olduğunu göstərir, bu məqsədlə də xırda təxribatlar və atışmalar taktikasına əl atır”, - politoloq deyib.\nAzərbaycanla sərhəd boyu Rusiya sülhməramlılarını və KTMT müşahidəçilərini yerləşdirmək barədə N.Paşinyanın təklifini şərh edən rusiyalı ekspert bunun ağlabatan olmadığını deyib:\n“Bu, heç kimə lazım deyil. Rusiyanın bu cür irimiqyaslı müdaxiləyə getməyəcəyini özü də gözəl başa düşür. Paşinyan bu bəyanatla əslində Rusiya ilə əməkdaşlığa hazır olduğunu seçicilərinə göstərmək istəyib”.\nPolitoloq həmçinin deyib ki, NATO-nun üzvü olan Fransa Ermənistana peyvənd dərmanlarını göndərməklə Nikol Paşinyanı dəstəklədiyini göstərir.


Rezident Səidə Şindiyeva: “Arzum gələcəkdə illərlə həsrətində olduğum Şuşada Transplantasiya institutu açmaqdır…” | Yeni Gündəm\n15 Fev 2021 - 15:37 1.7 K\nMərkəzi Gömrük Hospitalının Azərbaycan Tibb Universiteti ilə 2018-ci ilin oktyabr ayında imzaladığı ikitərəfli müqaviləyə əsasən Universitetin məzunları Hospitalda rezidentura təhsili alırlar. Məlum olduğu kimi, 2020-ci il iyunun 11-dən Mərkəzi Gömrük Hospitalının bütün tibb personalı COVİD-19 xəstəliyi ilə mübarizəyə qoşularaq, pandemiya xəstəxanasına çevrilmiş və yalnız kovidli xəstələrə tibbi xidmət göstərir.\nMərkəzi Gömrük Hospitalında təhsillərini davam etdirən rezidentlər də Hospitalın tibb heyətinə fəal şəkildə qatılaraq, koronavirus xəstələrinin müalicəsi ilə məşğuldurlar.Onların arasında Azərbaycan Tibb Universitetini 2018-ci ildə bitirmiş və həmin ilin oktyabr ayından Hospitalın Transplantasiya şöbəsində rezident fəaliyyətinə başlamış 3-cü kurs rezidenti Səidə Şindiyeva da var. Qeyd edək ki, Səidə Şindiyeva 1995-ci il oktyabrın 7-də Balakən rayonunun Hənifə kəndində anadan olub.\nDoğma kəndində orta məktəbi bitirən Səidənin bir arzusu olub: həkim-cərrah olmaq. Ailədə 3 uşaq olublar: 2 bacı və 1 qardaş. Təkcə Səidə həkimlik peşəsini seçib və 2012-ci ildə Azərbaycanın nüfuzlu universitetlərindən birinə – Azərbaycan Tibb Universitetinə 527 balla daxil olaraq, arzusunu gerçəkləşdirib. 2018-ci ildə universitetin Müalicə profilaktika-1 fakültəsini müvəffəqiyyətlə bitirən Səidə həmin il Mərkəzi Gömrük Hospitalında ümumi cərrah ixtisası üzrə rezidentura təhsilinə başlayıb.\nTransplantasiya şöbəsində həm Azərbaycanda, həm də onun hüdudlarından kənarda tanınmış cərrah-transplantoloqlar Dr.Mircəlal Kazımi və Dr.Kamran Beydullayevin rəhbərliyi ilə o, transplantologiya və ümumi cərrahiyyə proqramları çərçivəsində bu ixtisasın sirlərinə yiyələnib. 2020-ci ildən isə təhsilini Hospitalın Stasionar şöbələrində koronavirus xəstələrinə tibbi xidmət göstərməklə davam etdirib. Burada o, pandemiya dövründə Mərkəzi Gömrük Hospitalında koronavirus xəstələrinin müalicəsinə qatılan həkim-infeksionist Dr.Afət Əkbərovadan COVİD zamanı virus pnevmoniyasının müalicə prinsiplərinə dərindən yiyələnib.\nRezident Səidə Şindiyeva deyir: “Mən digər klinikalarda dəfələrlə rotasiyalarda olmuşam. Mərkəzi Gömrük Hospitalının həm rəhbərliyindən, həm də tibb personalından çox razıyam. Burada təhsilin səviyyəsi, həkimlərə qayğı və diqqət, xəstələrə xidmət, operativlik, həmçinin, texniki şəraitin mükəmməlliyi rezident təhsili verən heç bir klinikada yoxdur. Mən bu 3 ildə Hospitala çox bağlanmışam, bura mənə doğma evim qədər rahatdır. Deyirlər, arzular bitməz, tükənməz. Arzularıma çatdıqca, yeni arzular doğur mənim üçün… Arzum gələcəkdə illərlə həsrətində olduğum Şuşada Transplantasiya institutu açmaqdır”.\nHəkim-rezident Səidə Şindiyevaya gələcək işlərində müvəffəqiyyətlər arzulayırıq. Ümid edirik ki, Səidə öz arzularının dalınca Şuşaya da gedəcək və bir cərrah kimi böyük uğurlaq qazanacaq!


Azərbaycanın yeganə təkrarsığorta şirkəti kapitalını iki dəfədən çox artırır\nBiznes və iqtisadiyyat xəbərləri 17 Mart 2011 14:29 (UTC+04:00)\nAzərbaycan, Bakı, 17 mart /Trend, müxbir Ü.İsmayılova/\nAzərbaycanın yeganə təkrarsığorta şirkəti "AzRe Təkrarsığorta" nizamnamə kapitalını hazırkı 10,86 milyon manatdan 25,8 milyon manatadək artırır. Bu barədə şirkətin idarə heyətinin sədri Vüsal Abbasov bildirib.\n"Şirkətin nizamnamə kapitalı 2010-cı ildə əldə olunan mənfəət hesabına artırılır", - Abbasov deyib.\nOnun sözlərinə görə, kapitalın artırılması şirkət üçün aktualdır, çünki bu, risklərin saxlanması və xarici bazarlara çıxış üçün vacibdir.\n2010-cu il üzrə şirkətin yığımları ilə bağlı Abbasov bildirib ki, ötən il üzrə mükafatlar 21 milyon manatı ötüb və bu göstərici 2009-cu ilin yekunlarına dair rəqəmlərə, demək olar, bərabərdir.\nQiymətli Kağızlar üzrə Dövlət Komitəsi martın1-də "AzRe Təkrarsığorta" şirkətinin sadə sənədsiz adlı səhmlərini qeydiyyata alıb. Emissiya çərçivəsində hər birinin nominal dəyəri 12 900 manat olan 2 000 səhm buraxılıb. Emissiyanın yerləşdirilməsi əvvəllər qeydiyyata alınmış və hər birinin nominal dəyəri 5 430 manat olan emissiyanın səhmə çevrilməsi yolu ilə aparılacaq.


Qənirə Paşayeva müğənni Nurlan Əzizbəyli ilə » Azərbaycanın xəbər portalı - NEWS24.AZ\n30 may 2020, 22:05\nMilli Məclisin Mədəniyyət Komitəsinin sədri Qənirə Paşayeva Azərbaycanın tanınmış yeni nəsil sənətçisi, müğənni Nurlan Əzizbəyli ilə görüşüb.\nNews24.az xəbər verir ki, millət vəkili Q.Paşayeva müğənninin evinə gedərək, onun qarşılaşdığı müəyyən sosial problemlərlə, mənzil şəraitsizliyi ilə yerində tanış olub.\nNurlan Əzizbəylinin gənc nəsil, eləcə də sənətbilicələri, geniş tamaşaçı auditoriyası tərəfindən maraqla qarşılanan istedadlı müğənni olduğunu qeyd edən xanım Paşayeva, onun həllivacib problemlərini aidiyyatı orqanlar qarşısında qaldıracağını bildirib.\nKomitə sədri bildirib ki, dövlət başçısının, I vitse-prezidentin sənətə, sənətçilərə dayanıqlı diqqət-qayğısı hər bir məmurun, əlaqədar orqanların üzərinə hüquqi məsuliyyətlə yanaşı mənəvi məsuliyyət də qoyur. – “Ümidvaram ki, mümkün olan ən qısa zaman içində, sizin problemlər də öz layiqli həllini tapacaq. Bununla da, siz öz diqqətinizi gözəl sənətinizin inkişafına sərf edərək, musiqi, ifaçılıq sənətimizə yeni töhfələrlə çıxış edəcəksiniz”. Millət vəkili Q.Paşayeva müğənni Nurlan Əzizbəylini xeyriyyəçi Hacı Nuran Hüseynov və Qadın Sahibkarlar Assosiasiyasının rəhbəri Səkinə xanım Babayeva ilə birgə ziyarət etmişdi.\nBu gün isə Mədəniyyət komitəsinin sədri Qənirə Paşayeva Nurlan Əzizbəyli və xanımı ilə birgə Yasamal Rayon İcra Hakimiyyətinin başçısı Elşad Həsənovla görüşüblər və sənətçinin üzləşdiyi ağır mənzil-məişət şəraiti ətrafında geniş fikir mübadiləsi aparılıb. Yasamal Rayon İcra Hakimiyyəsinin başçısı Elşad Həsənov Nurlan Əzizbəyliyə üzləşdiyi problemin həllində dəstək olmaq üçün əlindən gələni edəcəyini deyib. Millət vəkili Qənirə Paşayeva və sənətçi Nurlan Əzizbəyli məsələyə böyük həssaslıq və diqqətlə yanaşan Yasamal Rayon İcra Hakimiyyəti başçısı Elşad Həsənova təşəkkürlərini bildiriblər.\nİstirahəti yarım qaldığı üçün jurnalistləri təhqir edən şəxs iş adamanın oğludur KRİMİNAL\nRöyaya ikinci dəfə "Altın kelebek" verildi ŞOU-BİZNES\nƏməkdar artist vəfat etdi MƏDƏNİYYƏT\nAğcabədidə qonaqlıq təşkil edən şəxslər cərimələnib - VİDEO HADİSƏ / Video\nAzərbaycanda 523 nəfər koronavirusa yoluxdu - 9 XƏSTƏ ÖLDÜ HADİSƏ\nBakıda "Fairmont Baku" otelində karantin rejimini pozan şəxslərə qarşı əməliyyat keçirilir - VİDEO HADİSƏ / Video\nBu gün icaze.e-gov.az portalında bir çox icazələr ləğv edildi SOSİAL\nYevlaxda qanunsuz fəaliyyət göstərən İDMAN ZALI AŞKARLANDI KRİMİNAL\nBakıda ad günü keçirən qızlar MƏSULİYYƏTƏ CƏLB OLUNDULAR - VİDEO KRİMİNAL\nNaftalanda ər arvadını öldürüb, ögey qızını ağır yaraladı - TƏFƏRRÜAT KRİMİNAL\nQənirə Paşayeva seçiciləriylə ONLAYN GÖRÜŞDÜ\n31 yanvar, 2020\n"Nurlanla evlənəndə ona pul buraxmışdım" — Nurlan Əzizbəylinin həyat yoldaşı SİRLƏRİ AÇDI\nQənirə Paşayeva MM-də Mədəniyyət Komitəsinin sədri SEÇİLDİ\nŞOU-BİZNES / Video\nNurlan Əzizbəylinin ACINACAQLI VƏZİYYƏTİ: "EVİM BAŞIMA UÇUR, BİZƏ YARDIM EDİN"- VİDEO\nQənirə Paşayeva seçiciləriylə onlayn danışaraq problemlərini HƏLL ETDİ


AZSIĞORTA şirkəti iri həcmli sığorta ödənişi edib - Biznes portal Finance Time\nBaki, FinanceTime. AZSIĞORTA şirkəti “Əmlakın yanğın və digər əlavə risklərdən sığortası” növü üzrə iri həcmli sığorta ödənişini həyata keçirib.\nQusarrayonu ərazisində yerləşən istirahət mərkəzlərinin birində intensiv yağışlar nəticəsində xizək eniş zolağının sürüşməsi hadisəsi baş verib.AZSIĞORTA şirkəti əmlaka dəymiş ziyanı qarşılayaraq, 234 856 manat dəyərində sığorta ödənişi etmişdir.\nQeyd edək ki, bu ilin fevral və aprelaylarında da AZSIĞORTA şirkəti iri sığorta ödənişlərihəyata keçirib – dərman anbarında və yaşayəş evində baş verən yanğın nəticəsindəəmlaka dəymiş zərərə görə 300 000 və 40 900 manat sığorta ödənişi həyata keçirib.\nAZSIĞORTAölkənin ən stabil sığorta şirkətlərindən biridir. Fitch beynəlxalq reytinq agentliyişirkətin etibarlığını təsdiq edərək, ona “stable” proqnozu ilə “B” reytinqini təyin etmişdir.


Naxçıvan TV - “Mən azərbaycanlıyam” adlı rəsm sərgisi açılıb\n“Mən azərbaycanlıyam” adlı rəsm sərgisi açılıb\nNUHÇIXAN xəbər verir ki, Naxçıvan Muxtar Respublikası Rəssamlar Birliyinin Bəhruz Kəngərli adına sərgi salonunda 15 iyun- Milli Qurtuluş Gününə həsr olunan “Mən azərbaycanlıyam” adlı rəsm sərgisi təşkil olunub.\nSərgidə 10 rəssamın 80-ə yaxın əl işi sərgilənir.\nTədbirdə Naxçıvan Muxtar Respublikası Rəssamlar Birliyinin sədri, Azərbaycan Respublikasının əməkdar rəssamı Ülviyyə Həmzəyeva, Naxçıvan Muxtar Respublikasının əməkdar rəssamı Həmzə Sadiqov və sənətşünas Nizami Alıyev Milli Qurtuluş Gününün ölkəmizin müstəqilliyinin qorunmasında və inkişaf etdirilməsində oynadığı mühüm roldan bəhs ediblər.\nSonra muxtar respublikanın tarixi abidələrini, təbiətini və müasir inkişafını əks etdirən mənzərə, natürmort, qarışıq kompozisiya janrında və dekorativ tətbiqi sənət nümunələrindən ibarət olan sərgiyə baxış olub. Sərgidə “Naxçıvan abidələri”, “Qədim Nuhçıxan”, “Əlincəqala”, “Haçadağ” rəsmləri və Azərbaycan-Türkiyə dostluğunu əks etdirən əl işləri tədbir iştirakçıları tərəfindən maraqla qarşılanıb.\nSərgi iyun ayının 25-dək davam edəcək.


“İslahat icmalı” xüsusi buraxılışı - FED.az\n“İslahat icmalı” xüsusi buraxılışı\n10:33 8 May 2020\nİqtisadi İslahatların Təhlili və Kommunikasiya Mərkəzinin (İİTKM) “İslahat icmalı”nın xüsusi buraxılışı Koronavirus (COVID-19) pandemiyasının sahibkarlıq subyektlərinə mənfi təsirinin azaldılmasına həsr edilib.\nQeyd edək ki, Azərbaycan Respublikasının Vergi Məcəlləsində və Sosial sığorta haqqında Qanununda dəyişiklik edilməsi barədə layihə Milli Məclisə təqdim olunub.\nFED.az xəbər verir ki, İİTKM-in maliyyə analitiki Ayaz Museyibov bildirir ki, icmalda pandemiyaya qarşı mübarizə tədbirləri çərçivəsində həm vergi, həm də sosial sığorta yükünün azaldılması üzrə müvafiq qanun layihələrində nəzərdə tutulan maddələr əsaslı dəstək tədbirlərinin iterativ davamıdır və pandemiyanın resessiv trendlərinin önlənməsinə xidmət edir. İcmalda tətbiq edilməsi nəzərdə tutulan müvəqqəti vergi rejiminin güzəştləri və tətbiq dairəsi, qüvvədə olma müddəti ilə bağlı qanunvericiliyə təklif olunan əsas dəyişikliklər əks olunub. Eyni zamanda sosial sığorta yükünün azaldılması üzrə nəzərdə tutulan ümumi müddəalar, tətbiq edilməsi nəzərdə tutulan yeni sığorta tarifləri və bu tariflərini hər iki mərhələ üzrə qüvvədə olma müddəti və və əsas güzəştlər barədə məlumatlar təqdim olunub. Həm vergi, həm də sosial sığorta yükünün azaldılması üzrə nəzərdə tutulan güzəşt tədbirləri sahibkarlıq subyektlərinin vergi və sosial öhdəliklərini ödəmə qabiliyyətinin qorunması, onların maliyyə dayanıqlılığının təmin edilməsinə müsbət təsir göstərəcəkdir.\n“İslahat icmalı”nda maliyyə yükünün azaldılması, vergi tətilinin verilməsi, tətbiq olunan güzəştlərin əsas təsir dairəsi, eyni zamanda qanunvericiliyə edilmiş digər dəyişiklik və əlavələr müqayisəli formada təqdim olunub\nQeyd edək ki, “İslahat icmalı” ilə icmallar bölümündə tanış olmaq mümkündür. (file:///D:/Desktop/Islahat_Icmali_Vergi.pdf)


Tibb, dünyanın ən əhəmiyyətli elmlərindən olsa belə bir çox sirr və bilinməz, naməlumu da içində saxlayır. Dünyada elə xəstəliklər var ki, səbəbi və müalicəsi hələ bilinmir. Ya da uzun komalar nəticəsində həyata dönüş sirri hələ tibb tərəfindən həll edilməmişdir. Məhz dünya tibb tarixində səbəbi və sirri həll edilə bilməmiş 10 bənzərsiz hadisə...\n1) 19 il sonra komadan oyandı.\nPolşalı dəmiryolu işçisi Jan Grzebski iki qatarı bir-birinə bağlarkən qəza keçirdi. Xəstəxanaya gətirildiyində isə Grzebski'nin qazadan əlavə eyni zamanda beyin xərçəngi olduğu ortaya çıxdı. 19 il dərin komada qaldı. Həkimlər 3 ildən çox həyatda qalma şansını qeyri-mümkün olaraq görürdülər. Ancaq 12 Aprel 2007-ci ildə komadan çıxmağı bacardı. Maraqlı olan Grzebski komaya girmədən əvvəl Polşanın kommunist rejimi ilə idarə olunması idi. Komadan çıxan Grzebski filmlərə mövzu olacaq şəkildə kapitalist dünyaya gözlərini açmış oldu.\n2) Qurd uşaq.\nHindistanlı oğlan uşağı Prithviraj Patil ilə Taylandlı qız uşağı Supatra Sasuphan digər bütün uşaqlar kimi oyun oynamaq, üzməyə getmək istəyirdi. Ancaq onları fərqli edən keçirdikləri hipertrikosis-yəni Qurd Adam Sindromu-xəstəliyi oldu. 1638-ci ildən bəri yalnız 50 adamda görülən bu amansız xəstəlik üzdə nəzarət edilə bilməyən tüklər çıxmasına səbəb olur. Bu xəstəliyi keçirən iki uşağın üzü də bir qurd adam kimi tüklə örtüldü. Çox təəssüf ki, xəstəliyin müalicəsi yoxdur. Ancaq xəstəliyin ölümcül bir tərəfi olmamasına baxmayaraq uşaqlar cəmiyyətdən kənarlaşdırılaraq yaşamağa məhkum edildi.\n3) Elektrik adam\nYüksək gərginlikli elektrik az qala hamımız üçün ölümcüldür. Ancaq Porto Rico'lu Jose Ayala üçün deyil. Ayalanın bədəni heç bir insan bədəninin qəbul edə bilməyəcəyi elektriyi qəbul edir. Yüksək dərəcədə gərginlik axınlarına və elektrik şoklarına məruz qalmasına baxmayaraq əks təsir belə yaratmadan sağ qala bilir. Daha da maraqlısı Jose Ayala bədənindəki elektriklə kağızları ba rmağı ilə yandırır.\n4) 47-ci mərtəbədən düşdü, lakin ölmədi.\n5) 118 gün 'ürəksiz' yaşadı.\n6) Ağrı hiss etməyən qız.\n7) Suya allergiyası var.\nİstər isti duş üçün istərsə evi təmizləmək üçün ya da yalnız susuzluğu aradan qaldırmaq üçün...\nAvstraliyalı Asleigh Morris və İngiltərəli Michaela Dutton suyu nə vaxt istifadə etsə alergik əlamətlər göstərdi. Duş almaq ikisi üçün də acı verən bir hadisədir. Michaela su, qəhvə ya da çay içəməzkən, dərisini yandırdığı üçün sulu meyvə belə yeyə bilmir. Yalnız diyetik kola Michaelaya ciddi bir zərər vermir. Asleigh də tərləməmək üçün idman etmir, özünü yormur. Çünki tər dərisinə alergik reaksiyalara görə böyük zərər verir.\n8) Yata bilməyən ailə.\nFFI adı verilən yuxu pozğunluğu xəstəliyi genetik səbəblərdən ortaya çıxır. Bu xəstəliyə tutulanlar əsla yuxuya getmir. 29 yaşındakı Cheryl Dinges həmən yata bilməmə xəstəliyinə tutuldu. Ailəsi FFI geni daşıdığı üçün xəstəlik ona da keçdi. Dünyada yalnız 40 ailədə görülən bu genetik xəstəlik üzündən o, anasını, babasını və əmisini itirib. Zamanla FFI xəstəsi olan adam halisülasyon görməyə başlayır. Həyatı boyunca yata bilməz. Xəstəlik son mərhələsində isə ağıl xəstəliyinə çevrilir. Əgər ana və ya atadan birində FFI'ya yol açan gen varsa xəstəliyin uşaqlara keçmə şansı 50% faizdir.\n9) "Kəpənək" uşaqlar.\nSarah və Joshua Thurmond bacı-qardaşları amansız bir genetik xəstəlik olan Epidermolsis Bullosa xəstəliyinə tutuldu. Bu amansız xəstəlik dərini aşırı dərəcədə dözülməz bir hala gətirər. Dəridə aşınma və qabarıqlıqlar dərinin alt təbəqəsindəki toxumalara zərər verir. Sarah 2008-ci ildə həyata gözlərini yumarkən Joshua da eyni xəstəlikdən zərər çəkmiş vəziyyətdə idi. Həkimlərin bu xəstəliyə tutulanlar üçün ölçdüyü ömür isə 30-40 ildir. Bu xəstəliyə tutulan uşaqlar üçün istifadə edilən ad isə "kəpənək uşaq"dır. Bu adın istifadə səbəbi isə dərinin bir kəpənək qanadı qədər həssas olmasıdır. Onlar ağrını azaltmaq üçün xüsusi bandajlarla gəzsə də bu xəstəliyin qəti bir müalicəsi yoxdur.\n10) Daş körpə.\nMorokkolu qadın Zəhra Əbutalib haradasa yarım əsr boyunca qarınında uşağını daşıdı. 1955-ci ildə xəstəxanaya doğum üçün yetişdirilən Zəhra digər hissədə başqa bir qadının ölmək üzrə olduğunu görüncə doğum etməkdən imtina etdi. Ağrıları sonlandıqdan sonra Zəhra körpəsini "yatan körpə" olaraq düşündü. Morokko xalq inancına görə qadınların qürurunu qorumaq üçün körpələr ana bətnində yataraq yaşaya bilər. 75 yaşına gəldiyində Zəhra yenə dözülməz ağrılar çəkməyə başladı. Həkimlərin ultrasəs çəkilişindən sonra uşağın bətnində öldüyü aydın oldu. İşin möcüzəvi tərəfi Zəhranın bədəni qarındakı ölü körpəni bir orqan kimi qəbul edib funksiyalarına davam etmiş olması idi. Amma 50 il sonra döl dözülməz dərəcədə böyüdü və digər orqanlara zərər verdi. Nəticədə 5 saatlıq bir əməliyyat nəticəsində daşlaşan döl götürüldü. Daşlaşan döl kimi hadisələrə tibb dünyasında çox nadir rast gəlinir. Journal of Royal Society of Medicine jurnalına görə bu istiqamətdə yalnız 290 hadisəsi qeydə alınmışdır.\n27 sentyabr 2012 10:11\n25 sentyabr 2012 13:12\n25 sentyabr 2012 02:55\nAllah hamısına şəfa versin.Amma Daş körpəni youtubedə görmüşdüm.Çox maraqlıdı hamısı.Təşəkkürlər.\n24 sentyabr 2012 14:34\nHekayeler ucun tesekkur...\n24 sentyabr 2012 14:33


Osteoxondrozla bağlı məsləhətlər - Fizuli Hüseynov\nFizuli Hüseynov > Blog > Xəstəliklər > Osteoxondrozla bağlı məsləhətlər\n14 Fevral, 2020 3.8k baxış\t3 dəq. oxuma\nMütləq şəkildə bir daha fiziki fəallığı artırmağı vurğulayıram. Çünki fiziki fəallıq zəiflədikcə həmin toxumalarda qan dövranı zəifləyir, disklərin qidalanması azalır. Və eləcə də artıq çəkidən azad olmaq lszımdır. Çünki artıq çəki fəqərə sütununa düşən yükün artması və osteoxondrozun inkişafı amillərindəndir. Buna görə daimi olaraq sirkəli su içməyi sizə tövsiyyə edirəm. 1 litr suya 2 xörək qaşığı alma sirkəsi 1 çay qaşığı bal qarışdırılır və bu su gün ərzində içilir. Bu suyun qəbulu həm də damarların elastikləşməsi üçün faydalıdır. Çünki boyun osteoxondrozunda həm də damarlarlar sıxıldığı üçün beyin hüceyrələrinin qidalanması zəifləyir. Daha sonra osteoxondroz olan hissədən hər ay 4-5 ədəd hicama olunur. Hicamanı xəstəlik ağrıları tam keçənə qədər edə bilərsiniz.\nHicamadan 1 həftə sonra yenə həmin nahiyəyə 8-10 ədəd zəli tətbiq etmək olar. Zəli ilə hicama müalicəsinin birlikdə tətbiqi daha effektli təsir göstərir. Hər axşam ostexondroz olan nahiyyələri ozonlaşmış qarazirə yağı ilə 5 dəq yüngül masaj etmək lazımdır. Bundan əlavə belə bir çay hazırlaya bilərsiniz: 300 qr ginko biloba və 300 qr bədrənc ( ballı nanə) bitkisi götürürsünüz. Və hər gün hər bitkidən 1 xr qaşığı olmaqla 3 stəkan suda dəmləyirsiniz. Bu çayı yaxşı olar ki, termosda hazırlayasınız. Hər yeməkdən 30 dəqiqə əvvəl 1 stəkan olmaqla içirsiniz. Çay qəbulundan sonra təzyiqin düşməsi halları olarsa onda hər stəkana içməzdən əvvəl 1 dolu çay qaşığı bal qarışdırıb için. Xəstəliyin kəskin dövrlərində xəstəyə yataq rejimi təyin olunmalıdır, xəstə düz və bərk yerdə uzanmalıdır. Osteoxondroza həm də mikrotravma və travmalar da səbəb olur. Xəstəlik inkişaf etdikcə onurğa sütunu yırtıqları da inkişaf edə bilər. Odur ki, ilkin əlamətlər göründükdə verdiyim məsləhətlərlə qarşısını almağa çalışın.\nFizuli Hüseynov 14 Fevral, 2020\nƏvvəlki yazı Yapon yaşıl çayı – faydaları\nNövbəti yazı UD HİNDİLİ, QARAZİRƏLİ SİRKƏ QARIŞIMI


İrqçiliyin son həddi: fars rejim 40 milyon türk üçün bir türk naziri də çox görür – GADTB\nİrqçiliyin son həddi: fars rejim 40 milyon türk üçün bir türk naziri də çox görür\nOktyabr 17, 2018\t474 Baxış\nGADTB-nin Mətbuat Mərkəzinin əldə etdiyi məlumata görə, işğalçı fars rejim irqçiliyi o həddə çatdırıb ki, əhalinin yarısının türklərdən ibarət olmasına baxmayaraq, azərbaycanlı millət vəkillərinin nazirlərdən birinin türklərdən seçilməsinə dair təklifinə də məhəl qoymur. Bu isə Azərbaycana qarşı irqçilik və müstəmləkə siyasətinin son həddidir.\nTəbriz, Tufarqan və Üskünün məclisdəki millət vəkili Zəhra Sai oktyabrın 16-da deyib ki, Azərbaycan əhalisi Nazirlər Kanibetində türkləri görmək istədiyir.\nZəhra Sai deyib: “Azərbaycan əhalisinin tələblərindən biri Nazirlər Kabineti üçün türk namizədlərin prezident tərəfindən parlamentə təklif olunmasıdır. Prezident bu məsələyə diqqət yetirməlidir. Bu bölgədə çoxlu qabliyyətli və bacarıqlı insanlar var, prezident özü də onları yaxşı tanıyır. Həmin şəxlər nazir postunda fəaliyyət göstərə bilərlər. Hesab eliyirəm ki, hər iki seçkidə Həsən Ruhaniyə dəstək verən Azərbaycan əhalisinin bu tələbi təmin olunmalıdır”.\nZəhra Sai həmçinin Ruhanini qadın nazir təyin etməyə də səsləyib. O bildirib ki, nazir postları üçün prezident tərəfindən parlamentə təqdim olunacaq namizədlər arasında ən azı bir qadın namizəd görmək istəyirik. Lakin ehtimal olunan namizədlər arasında bu məsələnin nəzərdə tutulmadığı görünür.\nÖncəki ABŞ İran adlanan ölkədən neft ixracının azaldığını bildirdi\nSonrakı ABŞ İran adlanan ölkəyə və diktatorların himayəçisi Rusiyaya qarşı yeni sanksiyalara hazırlaşır


Bu gündən yuxarı sinif şagirdləri və tələbələr üçün dərslər başlayır » Memur.az\nTarix : 29-09-2021, 10:52 | Bölmə: cemiyyet\nBu gündən ölkə üzrə ümumi təhsil müəssisələrinin bütün sinifləri üzrə, eləcə də məktəbdənkənar, peşə, orta ixtisas və ali təhsil müəssisələrində ənənəvi şəkildə tədrisə başlanılır.\n2021-2022-ci tədris ilində respublikanın ümumi təhsil müəssisələrində ümumilikdə 1 589 829 şagirdin təhsil alacağı proqnozlaşdırılır.\nMəlumata görə, ümumtəhsil məktəblərinin IX sinfində 132 881, XI sinfində isə 91 538 şagird təhsil alacaq. Həmçinin ali təhsilin bakalavr pilləsi üzrə 171 820, magistr pilləsi üzrə 16920 tələbənin, orta ixtisas təhsili üzrə 57 693 subbakalavrın təhsil alacağı proqnozlaşdırılır.\nPaytaxtdakı məktəblərə gəlincə isə, Bakı Şəhəri üzrə Təhsil İdarəsindən (BŞTİ) Oxu.Az-ın sorğusuna cavab olaraq bildirilib ki, qurumun tabeliyindəki təhsil müəssisələrinin V-XI siniflərində 244 054 şagird təhsil alacaq.\nBŞTİ-nin tabeliyində fəaliyyət göstərən ümumi təhsil müəssisələri üzrə ümumilikdə, 471 661 şagird var.\nXatırladaq ki, ümumi təhsil müəssisələrinin I-IV sinifləri üzrə ənənəvi tədrisə sentyabrın 22-dən başlanılıb. Ümumtəhsil məktəblərinin I sinfində 158 608 şagird təhsil alır.\nMəlumat üçün bildirək ki, tədrisin gec başlaması ilə əlaqədar olaraq keçirilməyən dərs saatları tədris ili ərzində tətil günləri hesabına bərpa olunacaq.\n13:18 Məktəblərdə şənbə günləri əlavə dərslər salınsın – TƏKLİF\n12:19 Bu gündən məktəblər açılır\n11:01 Bu gündən bir rayon və dörd şəhərdə dərslər bərpa edilir\n10:10 Bu gündən birinci siniflərə şagird qəbulu başlayır\n09:28 Bu gündən V-IX siniflərdə və ali təhsil müəssisələrində ənənəvi tədris bərp ...


2018-ci ilin yanvar-noyabr aylarında Azərbaycanda iqtisadi və sosial sahələrin inkişafı üçün əsas kapitala 12 milyard 899,4 milyon manat vəsait yönəldilib. Novator.az-ın məlumatına görə, Dövlət Statistika Komitəsi bildirir ki, istifadə olunmuş vəsaitin 68,4 faizi məhsul istehsalı sahələrinin, 23,5 faizi xidmət sahələrinin, 8,1 faizi yaşayış evlərinin tikintisinin payına düşüb.\nÜmumi sərmayənin 51,8 faizini dövlət, 48,2 faizini qeyri-dövlət sektorunun sərmayədarları qoyub.\nSərmayədə müəssisə və təşkilatların vəsaitləri 6 milyard 495,7 milyon manat, bank kreditləri 1 milyard 626,6 milyon manat, büdcə vəsaitləri 3 milyard 515,4 milyon manat, büdcədənkənar fondların vəsaitləri 254,3 milyon manat, əhalinin şəxsi vəsaitləri 921,1 milyon manat, sair vəsaitlər 86,3 milyon manat göstərilir.\nXarici müəssisə və təşkilatlar əsas kapitala 4 milyard 754,5 milyon manat vəsait yönəldib. Bu vəsaitin 80,7 faizi Böyük Britaniya, İsveçrə, Türkiyə, Malayziya, ABŞ, Yaponiya, Rusiya, İran və Çexiya sərmayədarlarına məxsus olub.


MTRŞ prezidentdən bədii film istehsalına yardım göstərməyi xahiş edib\nCəmiyyət 22 Yanvar 2008 16:44 (UTC+04:00)\nAzərbaycan, Bakı, 21 yanvar / Trend , müxbir C. Babayeva/ Azərbaycanın Milli Televiziya və Radio Şurası (MTRŞ) dövlət telekanallarında bədii film istehsalının artırılması məqsədilə ölkə başçısına müraciət edib. Bu barədə çərşənbə axşamı Bakıda jurnalistlərə MTRŞ-nin sədri Nurşirəvan Məhərrəmli biodirib.\n"Biz prezidentdən bədii televiziya filmlərinin istehsalı üçün MTRŞ-yə vəsait ayırmasını xahiş edirik" - deyə Məhərrəmli bildirib.\nYanvarın 1-dən MTRŞ-nin qərarı ilə Azərbaycan telekanallarında xarici dillərdə filmlərin (bədii və sənədli) yayımlanması dayandırılıb. Türk dilində filmlərin yayımlansma müəyyən məhdudiyyətlərlə müvəqqəti olaraq icazə verilib.\n"Teleradioyayım"a dair Qanunda "Dövlət tələbatları üçün xüsusi sifarişlər" bəndi mövcuddur. Şura rəhbərinin sözlərinə görə, vəsait ayrıldıqdan sonra, Azərbaycan telekanalları arasında tender elan olunacaq və qaliblər televiziya filmləri çəkəcək. Filmlərin sahibi dövlət olacaq.\nMəhərrəmli vurğulayıb ki, MTRŞ maddi-texniki baza və maliyyə ilə bağlı problemləri olan telekanallara yardım göstərəcək, Azərbaycan televiziyası filmlərinin yayımını artıracaq.\nCəbhəboyu ərazilərdə 200-dən çox partlamamış hərbi sursat və mərmi qalıqları aşkarlanıb\nCeyhun Bayramov ABŞ Konqresinin Nümayəndələr Palatasının spikeri Qarabağ münaqişəsini müzakirə edib Siyasət 04:33


Rusiyada neçə nəfər Azərbaycan vətəndaşı təhsil alır? » Sumqayitfakt.az\nBaxılıb: 399 Tarix: 15-02-2019 10:15\n2018-2019-cu tədris ilində Azərbaycandan olan 205 nəfərin RF-də büdcə hesabına pulsuz təhsil alması üçün kvota ayrılıb. Ümumiyyətlə, təhsilin bütün növləri üzrə, aspirantura da daxil olmaqla 11 mindən çox Azərbaycan vətəndaşı oxuyur. Onlardan 1017 nəfəri federal büdcə vəsaitləri hesabına, 10284 nəfəri kommersiya əsasında təhsil alır.\nSumqayitfakt.Az AZƏRTAC-a istinadən bildirir ki, "Rossotrudniçestvo" agentliyinin rəhbəri Eleonora Mitrifanova bu məlumatı RF Dövlət Dumasında keçirilmiş "Rusiya ilə Azərbaycan arasında mədəni körpülər mədəniyyətlərarası dialoqun əsasıdır" mövzusunda dəyirmi masada səsləndirib. O qeyd edib ki, Azərbaycanda 130 min nəfərlik rusdilli diaspor yaşayır. Bu, ən iri rusdilli icmalardan biridir. Digər tərəfdən, hazırda Rusiya ərazisində 2,5 milyon Azərbaycan vətəndaşı çalışır. Zəngin mədəni əlaqələr siyasi əlaqələrin mühüm əsasıdır və onları tamamlayır. İlk növbədə ölkələrimizin liderləri Vladimir Putin və İlham Əliyevin münasibətləri çox səmərəli və intensivdir. Bizim nazirlər müntəzəm olaraq görüşürlər. Keçən həftə Patriarx Kirill Azərbaycan Prezidenti ilə görüşüb. Rəmzi haldır ki, Azərbaycan Rusiyanın üçüncü ölkələrlə danışıqlar aparması üçün dəfələrlə qonaqpərvər beynəlxalq məkan kimi çıxış edib və bu missiyanı davam etdirir. Biz Azərbaycanın bu töhfəsini yüksək qiymətləndiririk".\n"Rossotrudniçestvo" agentliyinin rəhbəri xatırladıb ki, Azərbaycanda tədrisin rus dilində aparıldığı 340-dan çox məktəb var, 3 mindən çox məktəbdə isə rus dili xarici dil kimi tədris edilir. Həmin məktəblərdən 50-si Azərbaycan Təhsil Nazirliyinin rus dilinin dərindən öyrənilməsi layihəsinə daxil edilib. E. Mitrofanova sonda deyib: "Ölkələrimiz arasında ikitərəfli humanitar əlaqələr möhkəmdir və bu əlaqələrin intensiv inkişafı davam edir".


Mikayıl Cabbarov təhsil müəssisəsinin səmərəliliyinin şərtlərini açıqladı – "Insan Hüquqları XXI əsr – Azərbaycan" Fondu\nMikayıl Cabbarov təhsil müəssisəsinin səmərəliliyinin şərtlərini açıqladı\n“Hazırkı bazar iqtisadiyyatı şəraitində hər bir təhsil müəssisəsinin fəaliyyətinin səmərəliliyi ilk növbədə onun hazırladığı kadrlara əmək bazarına olan tələbatla ölçülür”. Trend-in məlumatına görə, bunu təhsil naziri Mikayıl Cabbarov bu gün Sahibkarlar (İşəgötürənlər) Təşkilatları Milli Konfederasiyası ilə anlaşma memorandumunun imzalanma mərasimində çıxış edərkən deyib.\nOnun sözlərinə görə, planlı iqtisadiyyat dövründə müəyyən mənada ali məktəb məzunlarının işlə təmini məsələsi kənarda qalırdı. Hazırkı bazar iqtisadiyyatı şəraitində hər bir təhsil müəssisəsinin fəaliyyətinin səmərəliliyi ilk növbədə onun hazırladığı kadrlara əmək bazarında olan tələbatla ölçülür. Bu da təhsil müəssisələrinin öz fəaliyyətlərini şaxələndirməsini, təhsil sistemində məzunların qazandığı biliklərin iş təcrübəsində tətbiqinə yönəlmiş tədris planlarının olmasını tələb edir.\nM.Cabbarov deyib ki, bu tədris ili üçün peşə təhsili sahəsi üzrə hazırlanan qəbul planı ötən illərdə olduğu kimi mövcud bazadan çıxış edərək tərtib edilməyib. Builki qəbul planı əmək bazarı və iqtisadiyyatın strukturunun tələbatları öyrənilməklə hazırlanıb: “Biz ilk dəfə olaraq çalışmışıq ki, Azərbaycanın hər bir bölgəsindəki peşə təhsili müəssisələrinin maddi-texniki bazasını qiymətləndirək, iqtisadi inkişaf proqramını, iqtisadi inkişafı nəzərə alaraq qəbul planını ehtiyaclara uyğunlaşdıraq. İlk dəfə həyata keçirilən hər bir iş kimi, bu iş də qeyri-mükəmməl ola bilər. Ancaq biz ildən-ilə bu istiqamətdəki işlərimizi genişləndirmək niyyətindəyik”.\nNazir qeyd edib ki, TN və Sahibkarlar Təşkilatları Milli Konfederasiyası arasında bu gün imzalanmış memoranduma əsasən, sahibkarlarla TN arasında əlaqələrin daha da inkişaf etdirilməsi, özəl sektorda çalışan sahibkarlarla sosial tərəfdaşlığın yaradılması, iqtisadiyyatın sürətli inkişafı şəraitində yeni texnologiyaları mənimsəmiş kadrların hazırlanmasında birgə fəaliyyət nəzərdə tutulur.\nOnun sözlərinə görə, təhsil müəssisələri kadr hazırlığını həyata keçirərkən onların qarşısında duran əsas məqsəd tədris prosesində əldə edilən biliklərin məzunlar tərəfindən işəgötürənlər üçün lazım olan şəkildə tətbiq edilə bilməsidir. M.Cabbarov hesab edir ki, bunun ən düzgün və qısa yolu bu işin işəgötürənlərlə birgə həyata keçirilməsidir: “Təbii ki, bu əməkdaşlıq yalnız bir təhsil pilləsi ilə məhdudlaşmır. Ali, orta ixtisas təhsili pilləsində də bu, tətbiq olunacaq. Mövcud olan kadrların yenidən hazırlanması, peşəkarlığının artırılması bütün təhsil pillələrində həyata keçirilə bilər”.\nPrevious Post:Mədəniyyət və Turizm Nazirliyi kollegiyasının yeni tərkibi təsdiqlənib\nNext Post:Azərbaycanda sosial müdafiəyə xüsusi ehtiyacı olanların nəzərinə


525 saylı marşrut avtobusu xəstəlik mənbəyidir » www.tezadlar.az\nSağlamlıq insan həyatı üçün ən böyük sərvətlərdən biri hesab olunur. Sağlam yaşamağın açarı ilk növbədə insanın sağlamlığını nə dərəcədə qorumasından asılıdır. Hər bir şeyin yerində olmaması, təbii ki, xoşagəlməz halların yaranmasına səbəb olur. Bu baxımdan, hər bir insan sağlamlığa zərər yetirən amillərdən qorunmalıdır. Həmin amillərdən biri də infeksiyalardır.\nHavaların kəskin isti keçdiyi bir vaxtda baş qaldıran infeksiyalardan qaçmağa çalışsaq da, çox təəssüf ki, hər gün istifadə etdiyimiz avtobuslar sayəsində bunu bacara bilmirik. Belə ki, istəsək də, istəməsək də, mənzil başına çatmaq üçün mikrob mənbəyi olan çirkli, köhnə avtobuslardan istifadə etmək məcburiyyətindəyik.\nPaytaxtın mərkəzindəki səliqəli, təmiz, rahat avtobuslardan fərqli olaraq, kir-pasdan bayırı görünməz edən pəncərələr, sınıq tutacaqlar, cırılmış, kirli, sanki it ağzından çıxan oturacaqlı avtobuslara minəndə adam iyrənir. Misal olaraq 525 saylı marşrut avtobusunu göstərmək olar. Bu marşrutda xəttə çıxan bütün avtobuslarda oturacaqların arasında, pəncərə qıraqlarında, tutacaqlarda illərin çirki yığılıb qalıb.\n"Memar Əcəmi" mertostansiyasının yaxınlığından hərəkət edən bu marşrutun son dayanacağı Abşeron rayonunun Masazır qəsəbəsində qaçqın və məcburi köçkünlər üçün salınmış "Zəngilan şəhərciyi"dir.\nQeyd edək ki, Masazır əhalisinin əksəriyyəti Bakı şəhərində işləyir. Bundan başqa, tələbələr, övladlarını paytaxtda yerləşən orta məktəblərə, uşaq bağçalarına aparan valideynlər də az deyil. Bütün bunların müqabilində isə Masazır qəsəbəsinin girişindən sonuna qədər hərəkət edən, sadəcə, 525 saylı marşrut avtobusu fəaliyyət göstərir. Onu da xüsusi olaraq vurğulayaq ki, Abşeron rayonunun digər yerlərində yaşayanlar, eləcə də "Zəngilan şəhərciyi", "Qurtuluş-93", "Yeni Bakı", "Bağçalı Evlər" Yaşayış Komplekslərinin sakinləri də bu marşrutdan istifadə edirlər.\nNəzərə alsaq ki, bir avtobusdan gün ərzində yüzlərlə, hətta minlərlə sərnişin istifadə edir və onların içərisində müxtəlif xəstəliklərin daşıyıcısı olan sərnişinlər də var, o zaman avtobusların təmizliyinin əhəmiyyəti daha qabarıq üzə çıxır.\nDayanacaqlarda avtobus gözləməkdən yorulan qəsəbə əhalisi ilə apardığımız söhbətdən onların Bakı şəhərinə gəlmək üçün həddindən artıq əziyyət çəkdikləri məlum oldu. Masazır qəsəbə sakinləri bildirdilər ki, hər gün işə getmək üçün ən azı yarım saat dayanacaqda gözləyir, çünki nə qədər avtobus gəlsə də, dolu olduğundan minmək mümkün olmur.\nDigər sakinlər isə avtobusların çirkli, salonda havanın ağır olmasından gileyləndilər: "Oturacaqlar, tutacaqlar çirk-pas bağlayıb, adam avtobusa minəndə ürəyi bulanır. İllərlə yuyulmayan bu avtobusların marşruta buraxılması sərnişinlərə hörmətsizlikdir. Avtobusların bu qədər çirk-pas bağlamasından bu maprşrut sahiblərinin xəbəri yoxdurmu? Görəsən, bu avtobusların təmizliyinə niyə riayət edilmir? Bu marşrutun sahibləri nə ilə məşğuldurlar? Belə köhnə, sınıq-salxaq avtobuslar nə vaxt yeniləri ilə əvəzlənəcək?".\nBütün bununla bağlı sərnişinlər aidiyyəti qurumlara müraciət edərək öz narahatlıqlarını bildirirlər.\nBiz də hesab edirik ki, Bakı Nəqliyyat Agentliyi 525 saylı marşrutdakı bu acınacaqlı vəziyyətin aradan qaldırılması, əhaliyə göstərilən sərnişindaşıma xidmətinin keyfiyyətinin artırılması ilə bağlı kompleks tədbirlərin həyata keçirilməsi istiqamətində müvafiq işlər görəcək.\n20 avqust 2018 18:47 #: 1\nSalam. Bir wey sorusum... Bu 525 nomreli avtobus kartladi yoxsa nagd odenisdi?\n20 avqust 2018 18:48 #: 2\nSalam bir wey sorusum... Bu 525 nomreli avtobus kartladi yoxsa nagd odenisdi?


Motivasiya – C&S Group\n27.10.2020C&S Group 724\nİş yerində motivasiyanı yaratmaq və davamlı hala gətirmək, bir idarəçinin komandasına olan dəyərinin göstəricisidir.\nMenecerlər arasında aparılmış sorğular və əmək məhsuldarlığı ilə bağlı aparılmış ölçülmələr sübut etmişdir ki, adi halda işçilərin iş potensialının yalnız 20%-dən istifadə olunur. Lakin motivasiya tədbirləri nəticəsində bu göstərici 99 % -dək artım göstərə bilir.\nXatırlamaq lazımdır ki, necə ki, bir ayaqqabı hər kəsin ayağına uyğun olmadığı kimi, komandadakı hər kəsin motivasiya qaynağı da eyni ola bilməz. Bunun üçün ilk olaraq motivasiyanın müəyyən çeşidlərindən yararlanmaq lazımdır.\nBir çox rəhbər və idarəçilər əsas motivasiya qaynaqlarının maaş, tərif, təqdir, vəzifə artımı olduğunu düşünsə də, araşdırmalar nəticəsində məlum olmuşdur ki, sadalananlar yalnız qısa müddətli motivasiya əsası ola bilər.\nKomandamızda, uzunmüddətli və davamlı motivasiyanı əldə etmək istəyiriksə müəyyən nüanslara diqqət etməliyik.\nƏlçatan hədəflər seçək;\nİnsanların bir çoxu mümkün hədəflərlə çalışmağı sevir, çünki öz performanslarını bunlara görə ölçürlər. Lakin hədəf seçərkən çox diqqətli davranmaq lazımdır. Ən mühümü hədəfin əlçatan olmasıdır. Əks təqdirdə, çatılması çətin olan hədəflər, fəth edilməsi mümkün olmayan dağlara bərabər olacaq və nəticədə komandamızın demotivasiyasına səbəb olacağıq. Hər bir şeyin qədərində olanı daha gözəldir.\nKomandamızın üzvlərini davamlı olaraq mühakimə etməyimiz, onların demotivasiyasına aparan başlıca yoldur. Komanda yoldaşlarımızla hər zaman eyni fikirdə olmaya bilərik yaxud bizim motivasiya qaynaqlarımız, komanda üzvlərimizinkindən fərqli ola bilər. Amma bütün bunlar onlara qarşı mühakimə etmək üçün bizə haqq qazandırmır. Bəzi məqamlarda komandamızın seçdiyi maşını sürüb, onların seçdiyi yeməyi yeyib, onların seçdiyi filmə baxmaqla sırf komandamızın demotivasiyasına səbəb olmaya bilərik.\nHər birimizin iş yerimizdəki istəyi, güvənilən işçi statusuna layiq olmaqdır. Bu gün şirkət rəhbəri səviyyəsinə gəlib çatmışıqsa, demək ki, bu arzunu işçilərimiz üçün gerçəkləşdirməyi bacarmalıyıq. Bunun üçün komandamızın üzvlərinə müstəqil qərar verməsi üzərində mütləq düşünməliyik. İşçi nə qədər ki, potensialından istifadə edərək, məsuliyyət alaraq müəyyən qərarları verəcək, o qədər özünü şirkətin bir hissəsi olaraq görüb, sizin müəssisənizə daha çox bağlanacaq. Yalnız əmr və təlimatlarla çalışan işçi artıq motivasiyasını itirmiş işçidir.\nBütün bu qeyd olunan nüansların, ən başında ünsiyyət və birlikdə zaman keçirmək gəlir. Komandamızın üzvlərinin motivasiya qaynaqlarını öyrənmək üçün onlarla zaman keçirib, ünsiyyət yaradıb və başlıca olaraq onları dinləməliyik. Bu zaman məqsədimizə çatıb, yüksək motivasiyalı, şirkətinə bağlı, işini sevən komanda üzvləriylə birlikdə çalışa bilərik.


Bitişik hüceyrələri Excel-də eyni məlumat / dəyərlə sütunla tez birləşdirin\nHaqqında yazılı 12 Sentyabr 2012 .\nExcel-də eyni məlumat / dəyərlə sütunlarda bitişik hüceyrələri tez birləşdirin\nExceldə, birbaşa məlumat və ya dəyərlə bitişik hüceyrələri birləşdirmək üçün, istifadə etmək lazımdır Merge & Center bitişik hüceyrələri eyni məlumatlarla bir-birinə birləşdirmək. Amma Excel üçün Kutools'S Eyni hüceyrələri birləşdirin kommunal bütün sütunlardakı bütün bitişik hüceyrələri bir kliklə eyni məlumat və ya dəyərlə birləşdirə bilər.\nHücrelərin demosunu birləşdirin / ürəkləndirin\nBasın Kutools >> Silsilə >> Eyni hüceyrələri birləşdirin, bax ekran görüntüsü:\n1. Hüceyrələri eyni məlumatlarla birləşdirmək üçün lazım olan bir sıra seçin.\n2. Və bu proqramı tıklayaraq tətbiq edin Kutools > Silsilə > Eyni hüceyrələri birləşdirinvə bitişik hüceyrələrin eyni dəyəri birləşəcəkdir. Ekranlara baxın:\n2. Birləşdirilmiş hüceyrələri silmək və təkrarlanan məlumatları doldurmaq istəyirsinizsə, bura vurun Hüceyrələri Unsurge və Doldur xüsusiyyət.\nDemoyu birləşdirin və birləşdirin


“Bu gün baş verənlərin bilavasitə günahkarı Ermənistandır və buna görə məsuliyyəti Ermənistan daşıyır”-Deputat\n8 dekabr, 2020 [12:50]\nErmənistanın xarici işlər naziri Ara Ayvazyan dekabrın 7-də Moskvada rusiyalı həmkarı Sergey Lavrovla görüşüb.\nErmənistanın yeni xarici işlər naziri Ara Ayvazyan brifinqdə “Artsaxın müvəqqəti işğal edilmiş rayonları” ifadəsi işlədib.\nHəmçinin, erməni nazir iddia edib ki Azərbaycan terrorçuları və muzdluları Qarabağa köçürüb.\nBelə iddiaları irəli sürənlərin sübut göstərmədikləri vurğulanıb.\nMilli Məclisin Cəbrayıl rayonundan deputatı Ceyhun Məmmədov Bizimyol.info-ya bildirib ki, Ermənistan XİN rəhbərinin açıqlaması beynəlxalq hüquqa ziddir və iddiaları əsassızdır.\n“Bu onu göstərir ki, Ermənistan uğradığı məğlubiyyətlə barışmaq istəmir. Bu gün baş verənlərin bilavasitə günahkarı Ermənistandır və buna görə məsuliyyəti Ermənistan daşıyır. Ermənistan ikinci Qarabağ müharibəsi başlayan dövrdən Azərbaycanın qələbəsini müxtəlif formalarda yozmağa çalışırdı. Rəsmi Yeravan iddia edirdi ki, guya Türkiyə Qarabağa muzdlular gətirib, onlar da Azərbaycan tərəfindən döyüşüb, Azərbaycanın qələbə çalmasının əsas səbəbi budur.\nErməni nazirin açıqlamaları birinci Ermənistanın daxili auditoriyasına, ikincisi xaricdən diqqəti Dağlıq Qarabağ münaqişəsinə cəlb etməyə hesablanıb.\nHəm öz auditoriyasına, həm də xaricə bildirmək istəyir ki, qələbəni guya Azərbaycan ordusu yox, terrorçular və muzdlular qazanıb. Bu məlum məsələdir, ortada faktlar var Azərbaycan dəfələrlə Ermənistandan xarici tərəfdaşlardan Azərbaycanla bağlı faktları istədi və bizim əlimizdə konkret faktlar var, əsirlər var hansı ki başqa ölkədən gəliblər onların pasportları var. Azərbaycan onu xarici ölkələrə də təqdim edib ki, baxın sizin vətəndaşlar Ermənistan tərəfindən Azərbaycana qarşı vuruşub. Ancaq onunla bağlı biz heç bir reaksiyanı görmürük. Həqiqətən bu onu bir daha göstərir ki, Ermənistan xalqı ağıllanmayıb, yenə də əvvəlki xülyalarla yaşayır və sərsəm bəyanatlar verməyə davam edir. Biz Paşinyanın da bir neçə gün bundan əvvəl Kollektiv Təhlükəsizlik Təşkilatı Müqaviləsi Təşkilat üzvləri olan ölkələrinin tədbirində də bu cür sərsəm bəyanatları biz eşitdik, gördük. Reallıq ondan ibarətdir ki, Ermənistan anlamalıdır ki, bu siyasətə son qoymalıdır.\nPrezident öz çıxışlarında bir neçə dəfə deyibdir, əgər Ermənistan ağıllanmasa, əvvəkli dövrlərdə baş verənlərdən nəticə çıxarmasa Azərbaycanın daha sərt yumruğu ilə üzləşəcək.\nErmənistan rəhbərliyinin bu cür bəyanatları verməsi 3 ölkə arasında imzalanmış razılaşmanın ruhuna da ziddir və eyni zamanda hazırda planlaşdırılan işlərə də xələl gətirir. Yəni Ermənistan anlamalıdır ki, qeyd etdiyimiz kimi bu siyasət Ermənistana heç nə gətirməyib, yalnız bədbəxtlik bəxş edib. Ermənistan bu müddətdə yalnız itiribdi və indi Ermənistana yeni şans verilir, Ermənistan bu şansdan istifadə erməlidir.\nBu göstərir ki, Ara Ayvazyan da sələflərinin yolu ilə gedir. Ermənistan hakimiyyəti, Ermənistanın hazırki rəhbərliyi öz məsuliyyətini dərk etmir, xalqı yenə uçuruma aparmaq da davam edir və bu təfəkkürlə, bu yanaşma ilə Ermənistan xalqı daha ağır itkilərə məruz qalacaq və daha da tənəzzülə uğrayacaq”,-deputat bildirib.\nC.Məmmədov qeyd edib ki, Azərbaycan birgə yaşayış modelini təqdim edir, regionun inkişafını təqdim edir, kommunikasiyaların açılmasını birgə müştərək regional layihələrin nəzərdən keçirilməsini təklif edir və burada əsas məqsəd regiona olan təhdidləri aradan qaldırmaq, regionun inkişafını təmin etməkdir: “Bu gün əsas məqsəd və hədəf budur və Ermənistan da bunu anlayaraq Rusiyanın dəstəyini, Türkiyənin burada iştirakını qiymətləndirərək çalışmalıdır ki, ümumi razılaşmaya tam əməl etsin və bu, regionun inkişafına ən azından mane olmasın. BMT-nin qəbul edib qətnamələr var ki, bu torpaqlar Azərbaycanındır. Ermənistan XİN rəhbərinin “müvəqqəti işğal edilmiş rayonlar” ifadəsi absurddur. Qarabağ Azərbaycan torpaqlarıdır, Azərbaycan əraziləridir, Azərbaycan öz ərazilərini işğaldan azad edib və bununla bağlı Ermənistana dəfələrlə təkliflər vermişdir ki, bu torpaqları işğaldan azad etsin. Qeyd etdiyimiz kimi Ermənistan bunu etmədi və bu gün də etmədiyinə görə bunun faciəsini yaşayır. Hələ uzun müddət Ermənistanda sabitlik olmayacaq, çoxlu sayda onların ölmüş əskərləri var, itkinləri var. Yaxşı olardı ki Ermənistanın siyasi hakimiyyəti daha çox gələcəyə uzaqgörən baxsınlar və keçmişdə baş verənlərdən nəticə çıxarsınlar ki, eyni facilələri yenidən yaşamasınlar”.


Stresin şəkərli diabetə təsiri. - Herba Flora Müalicəvi bitkilər,bitki yığıntıları\nStresin şəkərli diabetə təsiri.\nJanuary 27, 2020 içərisində: Məqalələr\nMəşhur kanada alimi Qans Selsin fikrinə görə qıcıqlara qarşı orqanizmdə universal cavab yaranır ki, bu da orqanizmin ətraf mühitlə uyğunlaşması üçündür. Bunlara simpato-adrenal mexanizmin aktivləşməsini, böyrəküstü vəz hormonlarının (stress hormonu adrenalin) artması, immun sistemin reaksiyası və metabolizmin dəyişməsi mexanizmləri aiddir. Bəzi fizioloqların fikrincə Qans Sels vacib detalı – emosional stress aspektini göstərməmişdir. Demək olar ki, sinir sistemi və emosional stress aspekti insan orqanizminin ən vacib idarəedicisidir. Stress orqanizmin müxtəlif cür təsirlərə qarşı qeyri-spesifik adaptiv cavabıdır.\nMüasir zamanda emosional stresdən daha çox danışmalıyıq. Stresin aparıcı səbəbi emosional səbəbdir ki, uzunmüddətli, qane etməyən, həyatı vacib tələbat və ehtiyaclar buna gətirib çıxarır. Müəyyən qrup orqanik və psixoloji narahatlıqlar qanda şəkərin miqdarının artmasına səbəb olur. Aparılan araşdırmalar nəticəsində müəyyən olmuşdur ki, bir çox fiziki problemlərin yaranmasında nevrotik pozuntuların rolu böyükdür. Stress zamanı yorğunluq, halsızlıq, baş ağrıları, əzələ ağrıları, mədə-bağırsaq pozuntuları, qidalanma problemləri və yuxu pozulmaları kimi orqanik şikayətlər müşahidə olunur.\nPsixiatrik simptomlar bilavasitə xəstəliklə əlaqədar bioloji dəyişikliklərə səbəb olur. Serebrovaskulyar (beyin-damar) xəstəlikləri, parkinson, multiple skleroz kimi bəzi xəstəliklər depressiya və təşviş əlamətlərinə səbəb olan fizioloji dəyişikliklərə gətirib çıxarır və ya xroniki xəstəliyin stress faktoru olaraq təsir etdiyi psixoloji simptomlara səbəb olduğunu düşünmək olar. Fiziki xəstəliyin ağırlığı, həyati təhlükəsi və funksionallığı psixoloji simptomların və stressin yaranmasına təsir göstərir.\nŞəkərli diabet xəstəliyinin əmələ gəlməsi və ağırlıq dərəcəsinin artması genetik və fiziki faktorlardan başqa həyati proseslərdən, psixoloji və stress faktorlarından da asılıdır. Yetkin yaşlarda şəkərli diabeti olan xəstələrin 20-25%-də stress və psixiatrik pozğunluqların rast gəlindiyinə dair tədqiqatlar vardır. Belə tədqiqatlara əsasən stress və psixiatrik pozuntular bir çox hallarda tam müəyyənləşdirilmir. Xəstəlik yarandıqdan sonra ortaya çıxan stress və digər emosional pozğunluqlar xəstəliyin ağırlıq dərəcəsinə, xəstənin şəxsiyyət tipinə əsasən dəyişir və müvafiq stress və təşviş problemləri ilə birlikdə müşahidə olunur. Diabetli xəstələrdə əsəbilik, aqressivlik, duyğu pozuntuları və bununla əlaqəli bir sıra çətinliklər olur ki, bu da şəkərli diabetin kliniki şəklinə, yayılmasına və müalicənin düzgün aparılmasına təsir göstərir.\nStreslə bağlı dəyişikliklər şəkərli diabetin ağılaşmasına səbəb olur. Stress sözünü bir çox insanlar neqativ qarşılayırlar. Bu yanaşma düzgün deyil. Stress özünün 1-ci fazasında Narahatlıq mərhələsi adlanır – insan orqanizminin həssaslığı artır. 2-ci mərhələ Gərginlik mərhələsi – insan orqanizminin resurslarının artmasına gətirib çıxarır. Bu zaman orqanizm öz həyat fəaliyyətini modifikasiya edir, çünki, daha yüksək nəticə əldə edə bilər. 3-cü mərhələ – Tükənmə mərhələsidir. Əgər insan öz emosional vəziyyəti ilə bacarmırsa, o zaman özünü bu ifadəyə təslim edir. Bəs streslə necə bacarmalı? Bu situasiyada nə etməli?\nHər bir insan öz zəif yerini bilməlidir və daimi mənfi emosional funksiyanı sonuc olaraq sındırmalıdır. Orqanizmdə zəif yerləri müəyyən etmək, qohumların sağlamlığını və xəstəlik tarixçəsini araşdırmaqla yanaşı anamnez də əsas şərtdir.\nSakitləşdirici təbii vasitələrdən Nat-Sedativ kapsulu, Sedativ çayın qəbulu faydalıdıdır.\nMüəllif: Qəndab Axundova həkim-nevroloq.\nTags: Şəkərli diabet, Stress


Jurnalist Fuad Abbasov bu gün Rusiyadan Azərbaycana göndəriləcək » Korrupsiya.org\n07 iyn 2019, 13:44\nRedaktor.az xəbər verir ki, bu barədə APA-nın Rusiya bürosuna jurnalistin vəkili Teyyub Şərifov məlumat verib. Vəkilin sözlərinə görə, artıq F. Abbasovun öz hesabına təyyarəyə bilet alınıb və jurnalist bu gün məcburi qaydada Azərbaycana yola salınacaq.\nQeyd edək ki, jurnalist Fuad Abbasov mayın 16-da Moskva vilayətinin Ximki şəhərində saxlanılıb. Ximki Şəhər Məhkəməsi onun Rusiyada yaşamaq haqqında icazəsi ləğv olunmasına baxmayaraq, vaxtında ölkəni tərk etmədiyi üçün deportasiya olunması haqqında qərar çıxarıb. F. Abbasov hazırda Moskva vilayətinin Korolyov şəhərində yerləşən miqrantlar üçün xüsusi saxlanma məntəqəsində saxlanılır.\nDünən onun ölkədən deportasiya edilməsi ilə bağlı qərardan verdiyi apellyasiya şikayətinə baxılıb. Moskva vilayət Məhkəməsi Ximski şəhər Məhkəməsi deportasiya barədə qərarı qüvvədə saxlayıb.\nQeyd edək ki, Rusiyadan deportasiya həftədə iki dəfə - ikinci və beşinci günlər icra olunur.\nSüleymana qalan Qaradağ.... - İstədiyini edir 21 iyn 2018, 14:01


Tədqiqatçılar hesab edirlər ki, qloballaşma nə müstəmləkə imperiyaların hökm sürdüyü, nə də dünyanın bloklararası sinfi-ideoloji qarşıdurmasının mövcud olduğu vaxtlarda mümkün idi. Bunun üçün, hökmən, formal da olsa, bərabərhüquqlu dövlətlərdən təşkil olunmuş indiki polisentrist dünya nizamı, bütün dünya miqyasında insan haqları, demokratiya və s. kimi “ümumi maraqlar” altında vahid dəyərlər sistemini təbliğ və təşviq edən beynəlxalq nizamın mövcudluğu vacibdir.\nƏgər Vestfal sistemindən XXI əsrin başlanğıcına qədər beynəlxalq əlaqələrin icraçısı kimi əsasən milli dövlətlər və onların koalisiyası çıxış edirdisə, müasir dövrdə qeyri-hökumət strukturlarının hesabına bu say bir neçə dəfə artmışdır. Hazırda dünya siyasətində beynəlxalq transmilli qurumlar, hökumətlərarası və qeyri-hökumət təşkilatları milli dövlətlərlə çiyin-çiyinə çalışmaqdadırlar. Bəhs olunan aktorlar XX əsrin sonu-XXI əsrin əvvəllərində beynəlxalq həyatda ənənəvi geosiyasi subyektləri getdikcə sıxışdıraraq strateji təsir və idarəetmə mexanizmlərini əlinə alır, həm müsbət, həm də beynəlxalq terror, narkobiznes, dini fanatizm və sair kimi mənfi hallarla beynəlxalq münasibətlər və transmilli qloballaşmanın əsas amilinə çevrilirlər.\nHazırkı geoiqtisadi vəziyyət ondan ibarətdir ki, transmilli korporasiyalar harada xammal və ucuz işçi qüvvəsi mövcuddursa, orada istehsal təşkil edir və bazar qururlar. Elə transmilli korporasiyalar var kı, onun istehsal etdiyi ümumi məhsulun cəmi 5 faizi yarandığı və hüquqi şəxs olaraq qeydiyyata alındığı ölkənin payına düşür.\nMüasir geoiqtisadi qloballaşmada iki əsas meyl müşahidə olunur. Bir tərəfdən, ABŞ dünya geoiqtisadiyyatı və dünya geosiyasi sistemində hegemon dövlət rolunu saxlayır və getdikcə bu rolu gücləndirməyə çalışır. Digər tərəfdən, qlobal dünya aktorları getdikcə onu bəhs olunan sahələrdən sıxışdıraraq ciddi rəqabət və müqavimətlə üz-üzə qoyurlar. Məsələn, ABŞ-ın müttəfiqi olan Avropa Birliyi ölkələri də onun rəqibi kimi çıxış edən Cənub-Şərqi Asiya, Yaponiya, Çin, Cənubi Koreya , Tayvan və sair kimi dövlətlərlə iqtisadi çoxmərkəzçilik şəraitində müstəqil tərəf olaraq çıxış etməyə meyl göstərir və qloballaşma şəraitində ABŞ a ciddi rəqib yaratmış olurlar.\nTəbii ki, ABŞ həm iqtisadi, həm də siyasi müstəvidə qloballaşmanın genişlənməsində maraqlıdır. Keçən əsrin 70-80 ci illərindən başlayaraq Anqlo-saksların himayəsi ilə minlərlə QHT yaradılmış və dünyanın ictimai-siyasi, iqtisadi həyatında onların fəaliyyəti təmin olunmuşdur. BMT, ATƏT, Avropa Şurası, Avropa İttifaqı, NATO, Ümumdünya Ticarət Təşkilatı, Beynəlxalq Valyuta Fondu, Dünya Bankı və s kimi qeyri dövlət aktorları müasir beynəlxalq siyasətə və dünya ölkələrinin daxili həyatına müdaxilə edərək planetar həyatın qurulması və idarə edilməsində iştirak edirlər.\nDünyanın siyasi inteqrasiyası ayrı-ayrı regionlar daxilində intensiv şəkildə həyata keçirilir. Avropa Birliyi, Şimali Amerika Dövlətləri Birliyi kimi təşkilatlar üzv dövlətlər arasında siyasi inteqrasiyanın ən yüksək formalarını tətbiq etməkdədirlər.\nBundan başqa? dünyanın ən böyük 8 dövlətinin rəhbərlərinin illik toplantıları, beynəlxalq siyasi təşkilatların zirvə görüşləri, ayrı – ayrı ölkələri təmsil edən siyasi partiya və ictimai qurumlar əlaqələr saxlaması və s kimi transmilli tədbirlər də dünyanın siyasi həyatının qloballaşmasına ciddi təsir göstərir.\nSiyasi qloballaşma şəraitində Qərbin siyasi idarəçilik normalarının və standartlarının, ictimai – siyasi dəyərlərinin universallaşdırılaraq bütün dünyaya yayılması, dövlətlər, millətlər və mədəniyyətlər arasında milli sədlərin silinməsi, dünyanın vahidləşməsi və vahid mərkəzdən idarəedilməsi meylləri müşahidə olunur.\nElmi ədəbiyyatda “Mondializm” adlandırılan bu prosesi tədqiqatçılar ümumən obyektiv hesab etsələr də, onlar ABŞ və Qərb ölkələri tərəfindən planlaşdırılan, tənzimlənən və idarəolunan “mondializm” prosesini, başqa sözlə, Qərb dəyərlərinin bütün dünyada qəbul etdirilməsini, vahid dünyanın siyasi həyatının ABŞın böyümüş proyeksiyası kimi təşəkkül tapmasını və dəniz sivilizasiyasının dünyanın bütün digər xalq və dövlətlərinə “düşünülmüş ssenari” əsasında zorla təlqin olunmasını subyektiv proses kimi dəyərləndirirlər.\nGeosiyasi inteqrasiya dərinləşdikcə, bəzi Qərb dairələrində, xüsusən ABŞ politoloqları içərisində dünyanı vahid mərkəzdən idarə edən “ümumdünya hökumətinin” yaradılmasına ehtiyac olması haqqında fikirlər səsləndirilməkdədir. Onların fikrincə, qloballaşmanın getdikcə bütün dünyada genişlənməsi, iqtisadi, sosial, siyasi inteqrasiyanın dərinləşməsi, liberal-demokratik sistemlərin universallaşması guya planetdə yeni bir millət və dövlətüstü mərkəzi hökumətin yaranmasına gətirib çıxarmalıdır. “Ümumdünya hökumət” adlandırılan bu mərkəz bütün fundamental hüquqları suveren dövlətlərin əlindən alaraq öz əlində cəmləşdəricək, ədalət bərqərar olacaqdır.\nDünyanın siyasi həyatının qloballaşmasında beynəlxalq siyasi inteqrasiya xüsusi yer tutur. Beynəlxalq siyasi inteqrasiyanın əsasını dünyada demokratikləşmənin transmilli siyasət səviyyəsinə qaldırılması, yeni –yeni ölkələrin bu prosesə qədəm qoyması, yaxud cəlb edilməsi və bu əsasda Qərb dünyası ilə geniş siyasi əlaqələrə girməsi təşkil edir.\nSiyasi inteqrasiyanın əsas mahiyyəti dünyada demokratik ölkələrin rolunun və sayının artırılmasıdır. Beləliklə, bütün dünyada transmilli demokratikləşmə dalğası başlanmışdır. Transmilli demokratikləşmə dalğası əsasən o ölkələri əhatə edir ki, onlarda artıq neçə illərdir ki, liberallaşma prosesi həyata keçirilmiş və ictimai fikir, ölkə əhalisinin çoxu demokratik institutlaşma işinə hazırdır.\nHələ 1987-ci ildə "Sərhədsiz həkimlər" hərəkatının banisi, Fransanın keçmiş xarici işlər naziri Bernar Kuşner yazdığı "Le Devoir d'ingérence" adlı kitabda vurğulayırdı ki, demokratik dövlətlər insan haqlarının müdafiəsi naminə başqa ölkələrin daxili işlərinə qarışmalıdır. Təcrübə göstərdi ki, niyyəti yaxşı olan bu tezisdən müxtəlif dairələr öz maraqları naminə başqa ölkələrin daxili işlərinə demokratiya adı altında müdaxilə edir və qanuni seçilmiş iqtidarları, hətta konkret rəhbərləri belə devirmək üçün istifadə edirlər.\nSiyasi qloballaşma haqqında danışarkən, elmi-texniki tərəqqinin və informasiya texnologiyalarının dünyaya verdiyi töhfə və imkanları da xüsusiylə qeyd etməliyik. Dünyanın transmilli informasiya vasitələri ölkələrin milli sərhədlərini aşaraq vahid, virtual informasiya və təbliğat məkanı yaratmışlar. Qloballaşma dünyada transmilli mətbuat, informasiya və təbliğat vasitələrinin yaranmasını stimullaşdırmışdır. Məsələn, Britaniyanın BBC, ABŞ-ın CNN, Qətərin “Əl Cəzirə”, Rusiyanın “Russia today” media imperiyaları tərkibinə daxil olan onlarla televiziya kanalı, qəzet, jurnal, internet media şəbəkələri və s. vasitəsilə dünyanın istənilən nöqtəsinə bir dəqiqə ərzində yüzlərlə, minlərlə informasiya yaymaq və ictimai fikri formalaşdırmaq potensialına malikdirlər. Bu nəhəng transmilli media imperiyalarının hər birinin illik büdcəsi Türkiyə, Rusiya, Almaniya kimi dövlətlərin illik büdcəsinə bərabərdir.\nHazırda dünyada mövcud olan ingilisdilli KİV dünya geosiyasi məkanının 98%-ni əhatə edərək, planetdə ictimai rəyin formalaşması funksiyasını inhisara almışlar. Onlar nəinki öz ölkələrinin informasiya və ideologiyalarını yaymaq funksiyasını yerinə yetirir, eyni zamanda, dünya ölkələrinin daxili həyatına, planetin istənilən nöqtəsində baş verən ictimai – siyasi proseslərə, milli sosial, dini məsələlərə, dövlət-vətəndaş münasibətlərinə müdaxilə edir və ictimai rəy formalaşdırır. Qərbin “transmilli dəyərlərini” bəşəriyyətə təlqin edirlər.\nMüasir dövrdə heç bir dövlət qloballaşma prosesindən kənarda qala bilməz. Qloballaşma suveren dövlətlər arasındakı sədləri dağıdaraq cəmiyyətin daxilində sosial münasibətləri yeni məcraya salır, milli özünəməxsusluğu xüsusi dünyagörüşü çərçivələrinə salaraq sərt şəkildə məhdudlaşdırır. O, əvvəla, milli mədəniyyət və ənənələrin öncüllüyünü dağıdır, özünəməxsusluqdan uzaqlaşmanı gücləndirir, coğrafi və iqtisadi vəziyyətindən, siyasi quruluşundan, habelə milli mentalitetindən asılı olmayaraq cəmiyyəti qərbləşdirir. İkincisi, istər millətin, istərsə də dövlətin müstəqil inkişaf imkanlarının mahiyyətinə varmadan, səmərəsizliyi amansızcasına cəzalandırır və beynəlxalq səmərəlilik "çempion"larını, yəni, inkişaf etmiş ölkələri isə daha da həvəsləndirir.\nBəşəriyyətin inkişafı üçün həyati əhəmiyyət kəsb edən qloballaşmanın faydaları qeyri-bərabər bölüşdürülür. Müasir beynəlxalq siyasi-iqtisadi sistemində azsaylı inkişaf etmiş sənaye ölkələri aparıcı rol oynayır. Texnoloji və informasiya inqilabları iqtisadi inkişafın xarakterini dəyişmişdir. Qabaqcıl sənaye ölkələri və müəyyən dərəcədə orta inkişaf səviyyəsinə malik olan ölkələr üçün rifah səviyyəsinin artırılmasında yeni imkanlar daha çox yaranmışdır.\nBu gün dünyada qloballaşmanın əleyhdarları da kifayət qədərdir. Bəziləri qloballaşması ancaq dünyanın inkişaf etmiş ölkələrinin və qlobal korporasiyaların maraqlarına xidmət etdiklərini, qloballaşma sahəsində kiçik ölkələrin və xalqların milli maraqlarının nəzərə alınmadığını, yerli şirkətlərin rəqabətə tab gətirə bilmədiklərindən də danışırlar.\nBeləliklə, qlobalizmin inkişafı ona qarşı çıxanların daha da təşkilatlanmasına və mübarizələrinin kəskinləşməsinə səbəb oldu.\nQloballaşma şəraitində müasir dünyanın nizamı məsələsi ekspertləri narahat edən aktual mövzulardandır. Son illər demək olar ki, bütün nüfuzlu beynəlxalq tədbirlərdə bu məsələ müxtəlif kontekstlərdə müzakirə olunur. Bütövlükdə belə bir fikir mövcuddur: hazırda dünyanı təhdid edən ciddi qlobal risklər meydana gəlib. Onları aradan qaldırmaq üçün xeyli əmək sərf etmək lazım olacaq. Belə bir vəziyyətin yaranma səbəbləri də fərqli göstərilir. Son Davos İqtisadi Forumunun əsas devizinin dördüncü sənaye inqilabı mərhələsində qlobal arxitekturanın formalaşması ilə bağlı olması heç də təsadüfi deyil. Mütəxəssisləri dünyada geosiyasi nizamın yeni beynəlxalq qaydalar və prinsiplər əsasında yenidən formalaşdırılması çox maraqlandırır. Bəs hansı səbəblərdən bu məqsədə hələlik nail olmaq mümkün olmur? Başlıca faktorlar hansılardır? Davos Forumu işığında bu kimi suallara təhlili cavab üzərində geniş dayanmağa ehtiyac gördük.\nAmerika Prezidenti Donald Trampın isə ümumilikdə dünya istehsal həcmini əsas olaraq ABŞ-a qaytarmaq xəttini yeritməsi onun faktiki olaraq reindustrializasiyaya başlamaq istədiyini göstərir.\nDavos Forumunda iştirak edən Rusiya hansı xətti yeridir? Rusiya dünyaya yeni texnologiyalar verə bilmir. Onun iqtisadiyyatı hələ də daha çox xammalla bağlıdır. Buna görə də qlobal miqyasda əsas olaraq enerji daşıyıcılarının qiymətinin yüksək qalmasına xidmət edən xətt seçib.\nTəbii ki, deqloballşamanın başlıca mənbəyi dünyanın supergücləri arasında olan qeyri-sağlam rəqabətdir! Onların hər birinin əsas məqsədi dünyanı birləşdirməyə doğru aparan addımlar atmaqdan ibarət deyil. Daha çox öz maraqlarının təmin edilməsi ilə liderlik etməkdir!\nBunun necə reallaşa biləcəyini də dünyada çox gözəl bilirlər. Ədalət, beynəlxalq hüquq, ikili standartlardan imtina, fərqli mədəniyyət və din mənsublarına tolerant yanaşma! Bu, seçim məqamı deyil, bəşəriyyətin varlığının təməl şərtlərdir. Əks halda, boşuna müzakirələr "acı bağırsaq" kimi uzanacaq.\nBütün bunları nəzərə alan bir qrup insan illərdir ki, bu kimi qlobal forumları fitə basaraq hegemon dövlətləri planetin bütün problemlərində günahlandırırlar. Antiqlobalizm hərəkatı Qərbdə yaranmış, tədricən başqa ölkələrdə də gündəmə gəlmişdir. Amerikasayağı qloballaşmanın rəmzləri 1999-cu ildə diqqəti daha çox cəlb etməyə başladı. Həmin il antiqlobalistlər ÜTT-nin görüşünün təxirə salınmasına nail ola bilmişlər. Artıq iqtisadi qloballaşma tərəfdarlarının demək olar ki, hər bir görüşü, istər ümumdünya iqtisadi forum, istərsə də "böyük səkkizlərin" görüşü antiqlobalistlər tərəfindən ciddi etiraz aksiyaları ilə qarşılanır. Amerikasayağı qloballaşmanın əleyhdarları öz hərəkatlarını "yeni antikorporativ hərəkat", "qlobal demokratiya uğrunda hərəkat" adlandırırlar.\nAntiqlobalist təşkilatlarının da adları rəngarəngliyi ilə fərqlənir: "Şans-2000", "Qara blok", "Qloballaşma üçün maneə", "Ədalət naminə səfərbərlik", "Sinfi müharibə", "İnsan və heyvanların birləşmiş cəbhəsi", "Planetin dostları" və s. Bəzi rəylərə görə, bu gün 120-yə yaxın belə təşkilat fəaliyyət göstərir.\n"Antiqlobalistlər"in əksəriyyətinin əsas məqsədi ədaləti bərpa etməkdir. TMK-ların planetar səviyyədə mütləq hakimliyi onları qane etmir. Mövcud vəziyyəti onlar varlı ölkələrdə cəmləşmiş maddi vəsait və ehtiyatların yenidən bölüşdürülməsi hesabına dəyişdirməyi təklif edirlər.\nBeləliklə, bu gün dünyanın gələcək inkişaf perspekivi qloballaşmanın daha da geniş vüsət alması ilə bağlıdır. Bu prosesin bəşəriyyəti hara gətirəcəyini isə, zaman göstərəcək.


Bürclər – 18 İyun » Patriot.Az\nPatriot.Az » gundem » Bürclər – 18 İyun\nTarix: 18 iyun 12:21\nQoç – ciddi və dərin hisslər, gərginliklər, problemlər istisna deyil. Hətta emosional şok da ola bilər. Halbuki, situasiya soyuqqanlılıq və düşünülmüş həllər tələb edir. Təmkinli olun, problemləri həll etməyə çalışın. Nəticə əldə etməyə çalışın.\nBuğa – günün ilk yarısında yarana biləcək qəfil hadisələrə tam hazır olun. Çətin, birmənalı olmayan situasiyaların öhdəsindən gəlmək üçün problemlərin çözümündə kreativ davranın.\nƏkizlər – hədəflərlə məqsədləri təftiş edin. Onların arasında ən gərəklisini, əlçatanını seçərək məqsədə doğru qətiyyətlə irəliləyin. Saatlar keçdikcə emosional fon daha gərgin olacaq. Əhvalınız dəyişə bilər.\nXərçəng – yetərincə laübəli, narahat gündür. Başqalarının problemlərinin həllində aktiv iştirak edərək öz işlərinizi unutmayın. Mübahisədə vasitəçilik etmək olar. Amma hakimlik fikrinə düşməyin.\nŞir – günün ilk yarısından etibarən intensiv işləyin. Tənbəllik etməyin. Bir qədər əvvəl başladığınız işi bitirin. Yarımçıq işlərin sayını artırmayın. İstənilən layihənin əvvəli təki, məntiqi sonluğu da olmalıdır.\nQız – bu gün təmas və ünsiyyətlər nə qədər çox olarsa, gün o qədər uğurlu keçəcək. İnsanaların gur olduğu yerdə vaxt keçirmək, diqqət cəlb etmək, bildiklərinizi bölüşmək və başqalarının problemlərini müzakirə etmək istəyəcəksiniz.\nTərəzi – məqsədlərinizi reallaşdırmaq üçün var qüvvənizlə çalışın. Qarşınıza qoyduğunuz hədəfi nə qədər tez “vursanız”, bir o qədər yaxşıdır. İmkan olan kimi fəal işləyin. Yorulsanız, dincəlin. İfrat yorğunluqda fəsadlar yoxdur.\nƏqrəb – təhlükəsizlik qaydalarına riayət edin. Ehtiyatlı, təmkinli olun. Soyuqqanlı insan təsiri bağışlamağınız gərəkdir. Yaxşı tanımadığınız insanlarla münasibətlərdə emosiyalara uymayın. Hirslənməyin. İlkin təəssüratlara aldanmayın.\nOxatan – ətrafda nələrin baş verməsindən asılı olmayaraq təmkinli və səbrli olun. Başqalarının, daha emosional və təmkinsiz insanların qarşılaşdıqları insanların problemlərini bu minvalla dəf edə bilərsiniz.\nOğlaq – sakit, ahəstə işin çətinləşdiyi bir zamandır. Analitika ilə bağlı fəaliyyət üçün əlverişli vaxt deyil. İşiniz uzaq məsafələrdə reversiv hərəkətlə bağlıdırsa, sərvaxt olun.\nDolça – aktiv, enerjili olun. Passivlik və süstlük əleyhinizədir. Dəyişən şərtələrə, situasiyadakı fərqli məqamlara alışmağa çalışın. Yaranmış imkanlardan bəhrələnin. Adi problemlər trivial olmayan həllər tələb edir.\nBalıqlar – günün ilk yarısından etibarən problemlərin sayı artacaq. Yaxınlarınız diqqət, problemlər isə aktiv həllini tələb edir. Texnikanın qəflətən sıradan çıxması, yolda tıxaclar, vəd etdiyiniz görüşə gecikməyiniz istisna deyil.\nAxşam saatlarında normal istirahət etməyə çalışın.(Milli.Az)\nAzərbaycan və Ermənistan müdafiə nazirləri görüşüb? – Rəsmi AÇIQLAMA\nBakıda əməliyyat – “Lotu Quli”nin adamı öldürüldü\nYeni Zelandiyada iki məscidə silahlı hücum — 40 ölü